Франция Президенти фуқаролар олдидаги чиқиши пайтида тарсаки еди\nФранция президенти Эммануэл Макрон мамлакат бўйлаб саёҳати пайтида Тен-Ла-Эрмитаж коммунаси аҳолиси олдига бораётганда юзига тарсаки туширди. Ҳодиса 8 июнь куни Франциянинг жануби-шарқида содир бўлган.\nҲодисадан кейин амалдорга нисбатан зўравонлик ишлатганликда гумон қилинган икки киши ҳибсга олинган, деб хабар бермоқда Ле Фигаро. Газетанинг таъкидлашича, бу сиёсатчига қилинган биринчи ҳужум.\nМакрон “Little Clerk” ресторанида овқатланиш учун шаҳар атрофидан Валенсияга боришни режалаштирган. Аммо у ўз шарафига шиорлар айтган тарафдорлари олдига чиқди. Шу пайт унга улар орасида бўлган яшил футболка ва ниқоб кийган одам тарсаки туширди.\nЁзувдан кўриниб турибдики, у шу дақиқада “Макронизм билан пастга» деб бақирган ва қироллик давридаги "Монжуа Сен-Дени!" француз армиясининг жанговар шиорни айтган («Ура, Авлиё Дионисий!»).\nҲужум сабаблари ва шахснинг исми ҳали эълон қилинмаган. Ҳибсга олинган иккинчи шахснинг ҳам кимлиги номаълум. Гувоҳлардан бири тажовузкор икки анархистнинг ширкатида бўлганини айтди, деб хабар бермоқда Le Parisien. Франциянинг етакчи сиёсатчилари воқеани қоралайдилар. Воқеадан сал олдин Макрон сиёсатда ўзаро ҳурмат зарурлигини эълон қилди.


Ўзбекистонда уяли алоқа операторлари даромадига қараб солиқ тўлайдиган бўлди » Ўзбекистон янгиликлари – Zamin.uz\nЎзбекистонда уяли алоқа операторлари даромадига қараб солиқ тўлайдиган бўлди\n04 январь 2016, 19:41\n2016 йил 1 январдан бошлаб Ўзбекистон уяли алоқа операторлари ўз фаолиятидан оладиган даромадга қараб солиқ тўлайди. Бу ҳақда Kun.uz хабар бермоқда.\nSputnik агентлиги хабарида келтирилишича, агарда уяли алоқа соҳасида ишлайдиган корхона рентабеллиги 20 фоизни ташкил этса, оператор одатий ставка бўйича — 7,5 фоиз солиқ тўлайди. Даромаднинг 20 фоиздан ошган қисмидан эса 50 фоиз солиқ олинади.\nАхборот технологиялари ва коммуникациялар вазирлиги маълумотига қараганда, Ўзбекистонда 2015 йилнинг охирида уяли алоқа абонентлари базаси 21,6 миллионни ташкил қилар эди. Бу 2014 йилга қараганда 1,6 миллионга кўп.\nҲозирги вақтда Ўзбекистон уяли алоқалар бозорида бешта уяли алоқа оператори мавжуд: Билайн, Юселл, ЮМС, Перфектум ва Узмобайл компаниялари. Ўзбекистонда уяли алоқа хизмати асосан GSM стандартида кўрсатилади. Перфектум ва Узмобайл компаниялари CDMA стандартларида хизмат кўрсатади.\nЯнгиликлар » Технология » Ўзбекистонда уяли алоқа операторлари даромадига қараб солиқ тўлайдиган бўлди


Зарафшон шаҳар 2-сонли умумтаълим мактабида 2-5-сентябр кунлари “Мустақиллик ва эркинлик”, “Кеча ким эдигу,бугун ким бўлдик?” мавзусида ўтказилган ҳафталик тўғрисида Маълумот / Ma'naviy-ma'rifiy yo‘nalish / Zarafshon shahar 2-sonli o'rta ta'lim maktabi\nMa'naviy-ma'rifiy yo‘nalish >> Зарафшон шаҳар 2-сонли умумтаълим мактабида 2-5-сентябр кунлари “Мустақиллик ва эркинлик”, “Кеча ким эдигу,бугун ким бўлдик?” мавзусида ўтказилган ҳафталик тўғрисида Маълумот\n2015 йил 2-сентябр куни мактабда мустақиллигимизнинг 24 йиллиги ҳамда “Билимлар куни” муносабати билан “Бетакроримсан,ягонасан Она Ватаним Ўзбекистоним!” эзгу ғояси асосида байрам тадбири ўтказилди. Тадбирга “Олтин водий” газетаси бош муҳаррири М.Муқимов, ШХТМФМТТЭБ методисти З.Толипова, “Олтин водий” МФЙ раиси Ш.Холмуродовлар ташриф буюрди.Тадбирда ўқувчилар Ватанни мадҳ этувчи куй ва қўшиқлар ижро этди.1-9-синфларда мустақиллик дарслари ўтказилди.152 нафар 1-синф ўқувчиларига Президент совғалари топширилди.\n3-сентябр куни “Бу азиз Ватан барчамизники” мавзусида расмлар танлови ўтказилди. Танловда 7-8-синф ўқувчилари иштирок этди.Ўқувчилар расмларида Ватанимизнинг мустақиллик йилларида эришган ютуқларини ўз расмларида акс эттирди.\n4-сентябр куни 6-9-синф ўқувчилари ўртасида “Мустақиллик –олий неъмат” мавзусида иншолар танлови ўтказилди.\n5-сентябр куни Камолот ЁИҲ аъзолари билан “Кеча ким эдигу,бугун ким бўлдик?” мазусида давра суҳбати ўтказилди.


Тасвирий санъат намуналари суратлардан нимаси билан устун\n16:21 / 20.09.2016\nЭразм Роттердам Университети олимлари одамлар санъат асарига яқинлашганда уларнинг бош миясида ўзига хос реакция содир бўлишини аниқлашди. Ушбу тадқиқот тафсилотлари Brain and Cognition журналида ҳавола этилган.\nОлимлар 24 нафар талабадан иборат гуруҳдан бир қатор тасвирий санъат намуналарини баҳолашни сўрашди ва бир вақтнинг ўзида ЭЭГ (электроэнцефалография) ёрдамида уларнинг мия фаоллигини ўлчашди. Биринчи босқичда синовдагилар бир қатор тасвирларни ҳиссий жиҳатдан баҳолашди. Шунингдек улар тасвирнинг санъат асари ёки оддий расм эканлигини аниқлашлари керак бўлган.\nИккинчи босқичда тадқиқотчилар иштирокчиларнинг мия қобиғидаги электромагнит фаолликни ўлчашган. Бу босқичда талабаларга қандай характердаги тасвирни кўришлари айтилди: ҳаётий суратлар, ҳужжатли ёки ўйин фильмларидан лавҳалар ёхуд картиналар. Электромагнит фаоллик даражаси тасвир намойишидан 0,6-0,9 сония ўтгач ўлчанган.\nНатижалар шуни кўрсатдики, иштирокчилар ҳужжатли фильм лавҳаларини кўришганида, уларнинг мияларидаги электромагнит фаоллик даражаси ошган, санъат асарлари кўрсатилганида эса - бу кўрсаткич пасайган. Бундан ташқари тадқиқот иштирокчилари картиналарнинг жозибаси кўпроқ, деб топишган. Олимларнинг таъкидлашича, контекст миянинг қабул қилиш жараёнига катта таъсир ўтказади.\nТадқиқотчиларнинг сўзларига кўра, инсонлар "ҳақиқатдан йироқ бўлган" нарсаларга дуч келганда, уларнинг ҳиссий реакцияси нейрон даражасида хиралашади. Мутахассислар буни тасвирнинг шакли, ранги ва композициясини таҳлил қилиш учун унинг мазмунидан узоқлашишга уриниш билан боғлашади. Олимлар ҳиссиётларни "механик бошқариш" жараёнини энди англай бошлаётганликларини айтиб, шу мазмундаги тадқиқотларни кўпроқ ўтказишлари кераклигини таъкидлашган.\nтадқиқот Суратлар олимлар тасвирлар


Ҳанафий фиқҳида мухтасар (2-қисм) | Azon.uz - Ахборот-таҳлилий портал\nҲанафий фиқҳида мухтасар (2-қисм)\n537 16:18 13.04.2019\nКоинотни муҳофаза қилиб, сақлаб туриш Уни чарчатмайди. Осмонлару-ерни ушлаб турувчидир. Гапимизнинг хулосаси, У Зот барча камолотга етган сифатларнинг ҳаммасини ўзида жамловчидир. Ҳар қандай айблардан пок зотдир. У зотнинг барча сифатлари қадимдан, азалдан собит қадимдир. Яъни, Аллоҳ таоло яратгандан кейин яратувчи бўлиб қолмаган, яратмасдан олдин ҳам яратувчи бўлган. Унинг сифатларидан бир сифат Ундан ажрамайди. Масалан, ризқини бериб боқиб бўлгандан кейин, бўлди энди у раззоқ бўлмай қолмайди, балки абадий бу сифатлари ўзида қолади.\nУ зот халқининг, яъни ўзи яратганларнинг сифатларидан покизадир. Биз, бизга ворид бўлган Қуръони Каримдаги, Ҳадиси шарифлардаги баъзи Аллоҳ таолонинг халқий сифатлари, унинг ҳақиқатини биз Аллоҳ субҳанаҳу ва таолонинг ўзига топширамиз. Биз унга иймон келтирамиз, ишонамиз. Аллоҳ таоло бу оятида ёки Ҳадиси шарифда Ўзи ҳақни ирода этган, биз ана шунга ишонамиз деймиз. Биз уни баҳс қилмаймиз, уни ҳақиқатига етишга ҳаракат қилмаймиз. Демак унинг илмини Аллоҳ таолога топширишимиз яхшироқ, уни таъвил қилгандан кўра. Аммо таъвил қилиш ҳам мумкин. Бу дегани илмда росих (мустаҳкам) бўлган кишиларгина таъвил қилишлари мумкин. Таъвил деганда, Аллоҳ таолога муносиб ва одамларга фаҳмлаш осон маънони ирода қилинади. Масалан, Аллоҳнинг юзи дейилса, ҳеч нарсадан хабари йўқ одам, Аллоҳнинг юзи бор эканда, қанақа юз бўларкин деб кетиши мумкин. Шу одамдан бу тасаввурни кетказиш учун, юзни Аллоҳ таолонинг розилиги, десак тушунарли бўлади.\nМутааххир олимлар мана шундай тушинтириб беришган. Коинотда юзага келаётган ҳар қандай яхшилик ва ёмонлик, Аллоҳ таолонинг илмида азалдан маълум, у ҳали воқеъ бўлмасдан олдин У зот билади ва илмига кўра уни юзага чиқаради. Уни юзага чиқарувчи ҳам Аллоҳ таоло. Ҳозирги айтган бир қатор сўзимиз, қадарнинг ҳақиқати. Аллоҳ таоло бандаларига тоат ва маъсиятда ихтиёр бергандир. Хоҳланг тоат қилинг ёки менга керак эмас деб кетаверинг. Бандалар Аллоҳ таолога ўз хоҳишлари билан ибодат ва итоат қилишади ёки гуноҳ ва исён қилишади. Аллоҳ таоло бандаларига тоқатлари етмайдиган нарсани буюрмайди. Аллоҳ таолога бирор нарса вожиб бўлмайди. Масалан, Аллоҳ таоло «Эй бандам сен ундоқ қилсанг, мен бундоқ қиламан» деган бўлса ҳам вожиб бўлмайди. У ваъдасига хилоф қилмайди. Лекин биз, у бўлмаган бўлса, У ваъдасида турмади, деб ўйлаймиз. Ваҳоланки, ўзимиз У хоҳлагандек бажармаган бўламиз ўша ишни ва ўзимизча Аллоҳ ваъдасида турмади деб ўйлаймиз. Шунинг учун айтилябди, Аллоҳ таолога ҳеч нарса вожиб эмас, мажбур эмас ҳеч кимга бир нарса қилиб беришликка. Лекин ваъда бердими, бажаради. Аллоҳ таоло ҳеч қачон ваъдасига хилоф қилмайди. Фақат биз ўша ваъда қилган амали, биз қилишимиз керак бўлган амални мукаммал қилмаган бўламиз. Аллоҳ хоҳлагандек қилмаган бўламиз, шунинг учун ваъда юзага чиқмаган.\n469 22:03 11.09.2019\n307 13:55 30.08.2019\n181 14:00 29.08.2019\n190 14:15 28.08.2019\n216 14:00 27.08.2019\n1857 16:10 14.08.2019


Ўзбекистонда юриш куни тадбирлари ўтказилди - Халқ сўзи\n17:42 09 Март 2019 Жамият\nФото: Ҳасан Пайдоев, «Халқ сўзи»\nЖаҳон соғлиқни сақлаш ташкилотининг маълумотига кўра, юқумли бўлмаган касалликлар дунё бўйича глобал муаммога айланиб, инсонлар саломатлигига жиддий хавф солмоқда. Хасталикларнинг бу тоифасига юрак қон-томир, саратон, қандли диабет ва сурункали ўпка касалликлари киради.\nМаълумки, юқумли бўлмаган касалликларни келтириб чиқарувчи омилларга нотўғри овқатланиш, жисмоний фаолликнинг пасайиши, тамаки ва алкоголь маҳсулотларини истеъмол қилиш сабаб бўлади. Шу боис мамлакатимизда аҳоли орасида юқумли бўлмаган касалликларни эрта аниқлаш, соғлом турмуш тарзини кенг тарғиб қилиш, бу борада амалга оширилаётган ишлар кўламини янада кенгайтиришга алоҳида эътибор қаратилмоқда.\nЖумладан, ўтган йил 20 сентябр куни мамлакатимиз Президенти Шавкат Мирзиёев бошчилигида бўлиб ўтган жисмоний тарбия ва спорт соҳасини ривожлантириш масалаларига бағишланган йиғилишда корхоналар, таълим муассасалари, истироҳат боғларида оммавий бадантарбия ва гимнастика машғулотларини ўтказиш эътибордан четда қолаётганини эътибор қаратилиб, бундай машқларнинг инсон саломатлиги учун фойдалилигини тарғиб қилиш мақсадида муҳим вазифалар белгилаб берилган эди. Давлатимиз раҳбарининг 2018 йил 18 декабрида “Юқумли бўлмаган касалликлар профилактикаси, соғлом турмуш тарзини қўллаб-қувватлаш ва аҳолининг жисмоний фаоллиги даражасини ошириш чора-тадбирлари тўғрисида”ги қарорининг қабул қилингани эса бу йўналишда амалга оширилиши лозим бўлган асосий вазифаларни белгилаб берди.\nҚарор билан 2019 – 2022 йилларда юқумли бўлмаган касалликлар профилактикаси, аҳолининг соғлом турмуш тарзини қўллаб-қувватлаш ва жисмоний фаоллиги даражасини ошириш концепцияси ҳамда чора-тадбирлар режаси ишлаб чиқилди. Унга кўра, аҳоли орасида соғлом турмуш тарзини тарғиб қилишга Соғлиқни сақлаш вазирлиги билан бир қаторда барча ҳамкор ташкилотлар масъул сифатида бириктирилди.\nШундан келиб чиққан ҳолда, аҳоли орасида юқумли бўлмаган касалликларни эрта аниқлаш, соғлом турмуш тарзини кенг тарғиб қилиш, жисмоний фаоллигини ошириш юзасидан амалга оширилаётган ишлар кўламини кенгайтириш мақсадида Соғлиқни сақлаш вазирлиги томонидан жорий йилнинг 9 март куни республикада Юриш куни деб эълон қилинди. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nШу куни барча даражадаги тиббиёт муассасаларида, шаҳар ва туманларнинг марказий хиёбонлари, маҳалла гузарларида оммавий юриш тадбирлари ўтказилди. Бунда тиббий ходимлар билан биргаликда, қатор идора ва ташкилотлар вакиллари, турли ёшдаги уюшмаган аҳоли оммавий юришга жалб қилинди. Оммавий тадбир ўтказиш жойларида, маҳаллаларда юришнинг инсон организмига ижобий таъсири тўғрисида мутахассисларнинг суҳбатлари ташкил этилди.\nМутахассислар фикрига кўра, оддий юриш (ҳафтасига камида 8 километр юрганда) юрак қон-томир касалликлари хавфини 31 фоизга ва ўлим хавфини 32 фоизга қисқартиради.Юриш кўкрак бези саратони ва икки турдаги қандли диабет касаллигига чалинишни камайтиради. Бундан ташқари, суяк ва мушакларни мустаҳкамлайди, артериал босимни, қонда холестерин миқдорини тушишига сабаб бўлади, уйқуни яхшилайди.\nҲар бир қадам энергия сарфланиши, гормонлар ишлаб чиқилиши, мушаклардаги қон таъминотининг яхшиланиши эвазига уларнинг кислород билан бойиши кучаяди, натижада умумий ҳолат яхшиланади. Юрганда ҳар дақиқада 5 калория йўқотилади (ўтирганда 1 калория). Оғирлик қанча кўп бўлса, энергия шунча кўп сарфланади. Мисол учун, 72 килограмм оғирликдаги инсон 1,5 километр юрганда 105 калория, 100 килограмм оғирликдаги катта ёшдаги одам 135 калория йўқотади ва соғлигига ижобий таъсир кўрсатади.\nЭслатиб ўтамиз, Соғлиқни сақлаш вазирлиги ушбу йўналишда амалга оширилаётган ишларни тизимли равишда давом эттиради. Жумладан, 16 март – Республикада юриш бўйича марафон, 23 март – “Қувноқ стартлар” мусобақаси ҳамда 30 март – Велосипедда сайр кунини ўтказиш режалаштирилди.\nБир сўз билан айтган, аҳолини жисмоний фаолликка чорлаб қоламиз. Бунга қўшимча, тўғри овқатланишга ўрганиб, турли зарарли одатларни тарк этсак, соғлом ҳаёт кечириш сари дадил қадам ташлаган бўламиз.


Дональд Трамп ЖССТни пандемияни вақтида тўхтатмаганликда айблади — manzur.uz\nmanzur.uz / 15.04.2020 220\nАҚШ президенти Дональд Трамп Жаҳон соғлиқни сақлаш ташкилотини (ЖССТ) молиялаштиришни тўхтатиши ҳақида баёнот берди. Сабабини ташкилотнинг ўз вақтида коронавирус пандемиясини шаффофлик билан аниқламагани ва тўхтатмагани билан изоҳлади. Бу ҳақда bbc.com хабар бермоқда.\n“Мен Жаҳон соғлиқни сақлаш ташкилотини молиялаштиришни тўхтатаман, ҳозирча улар коронавирус тарқалишига эътиборсизлик қилгани ва ўз вақтида бутун дунёни саломатликка хавф туғилганидан огоҳлантирмагани учун жазога лойиқ. ЖССТ ўз масъулиятини бажармади“, — деди Трамп.\nБМТни эса Хитой ҳақидаги уйдирмаларни тарқатиб, барчни чалғитганликда айблади.\nМаълумки, АҚШ Жаҳон соғлиқни сақлаш ташкилотининг йирик молиявий манбаси ҳисобланади. Биргина 2019 йилнинг ўзида АҚШ бу ташкилотга 400 млн доллар ажратган. Бу маблағ ЖССТнинг жами бюджетининг 15 фоизини ташкил қилади.\nТрампнинг қарори халқаро ҳамжамиятни хавотирга солиши турган гап. Оқ уй қарорини БМТ Бош котиби Антониу Гутерреш ҳам танқид қилиб чиқди.\nБМТ Бош котиби ҳозирда вирусга қарши курашаётган ЖССТ ва бошқа гуманитар йўналишдаги ташкилотларни молиявий таъминотини қисқартириш вақти эмаслигини, аксинча бирлашиб, COVID-19нинг фожеавий оқибатларидан сақланиш зарурлигини таъкидлади.\n“Ҳозир Жаҳон соғлиқни сақлаш ташкилоти ёки пандемияга қарши кураш олиб бораётган бошқа ҳар қандай инсонпарварлик фаолиятини кўрсатаётган ташкилотлар учун ажратилаётган маблағларни тўхтатиб қўйишнинг вақти эмас“, — дейилади Гутерреш эълон қилган баёнотда.\nБМТ бош котибининг таъкидлашича, халқаро ҳамжамият пандемияни тўхтатиш ва йўқ қилиш устида биргаликда ҳамкорлик қилиши лозим.\nМаълумки, ЖССТ дунёдаги барча мамлакатлар тўлаб борадиган бадал эвазига фаолият кўрсатиб келади. Аммо, АҚШ тўлаётган бадал бошқа мамлакатлариникидан кўп. Агар АҚШ ташкилотни молиялаштиришни тўхтатса, у фаолиятини давом эттира олмаслиги мумкин.\nKalit so`zlar: Дональд Трамп, ЖССТ, коронавирус, пандемия\nmanzur.uz / 11.06.2021 138\nmanzur.uz / 10.06.2021 72\nmanzur.uz / 08.06.2021 71\nmanzur.uz / 15.05.2021 64\nmanzur.uz / 25.02.2021 131\nКоронавирус сабабли ичимлик сувида хлор миқдори оширилдими?\nУ жительныцы обратившейся 4 раза в больницу был обнаружен COVID-19\nmanzur.uz / 24.06.2021 103


Фарзлардан кейинги энг савобли амал хурсандлик улашишдир — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nФарзлардан кейинги энг савобли амал хурсандлик улашишдир\nЎзбекистон мусулмонлари идораси раиси, муфтий Усмонхон Алимов ҳазратлари ва Дин ишлари бўйича қўмита раиси Абдуғофур Аҳмедов Сирдарё вилоятига сафарлари мобайнида Янгиер шаҳрида жойлашган “Мурувват” уйида бўлдилар.\nУлар томонидан 5 нафар ногиронлиги бор фуқароларга “Вақф” хайрия жамоат фонди томонидан ажратилган ногиронлик аравачалари топширилди. Шунингдек мазкур “Мурувват” уйида хизмат қилаётган 110 нафардан ортиқ тиббиёт ходимларига совға-саломлар улашилди.\nШундан сўнг Гулистон шаҳридаги “Гулистон” жоме масжидида кам таъминланган, ижтимоий кўмакка муҳтож оилаларга “Вақф” хайрия жамоат фонди томонидан озиқ-овқат маҳсулотлари, ногиронлик аравачалари ва пул маблағлари тарқатилди.\nМазкур тадбирлар орқали қалби ўксик юртдошларимизга шодлик улашилди, хонадонларига хурсандчилик кириб борди. Зеро, Расулуллоҳ соллаллоҳу алайҳи васаллам бир ҳадисларида: «Аллоҳ таолога фарзлардан кейинги энг севимли амал мусулмоннинг қалбига хурсандлик киргизишдир», деб марҳамат қилганлар.\nУшбу хайрия тадбирлари кўпчиликда катта таассурот қолдирди. Ижтимоий кўмакка муҳтож юртдошларимиз кўрсатилган бундай эҳтиром ва эътибордан миннатдор бўлиб, эзгу тилаклар, дуои-хайрлар қилдилар.\nОтинойиларга гувоҳномалар топширилди


– ЯСТнинг энг кам миқдори жорий этилишини ҳисобга олган ҳолда тўланадиган ЯСТ суммасини аниқлаш учун тўловчилар мазкур жой ва ер тоифаси учун белгиланган ер солиғининг энг кам ставкаларини қўллайдилар.\nТошкентда ер солиғининг энг кам ставкаси 1-зонага тўғри келар эди. 2012 йилда у 1 га учун 9 423 127 сўмни (Президентнинг 30.12.2011 йилдаги ПҚ-1675-сон қарорига 19-илова), 2013 йилда – 10 836 596 сўмни (Президентнинг 25.12.2012 йилдаги ПҚ-1887-сон қарорига 19-илова) ташкил этган.\n2014 йил 1 январдан бошлаб пойтахтда зоналарга ажратиш тартиби ўзгарганлигига эътиборингизни қаратамиз – 14 зона ўрнига 5 зона белгиланди. Ер солиғининг энг кам ставкаси бешинчи зона учун белгиланган, у 1 га учун 15 000 000 сўмни ташкил қилади (Президентнинг 25.12.2013 йилдаги ПҚ-2099-сон қарорига 19-илова).


ИИВ сержантлари ротация баҳонасида сургун қилинаëтгани ва бепул ишлатилаëтганини айтмоқда\n13 июл 2020, Тошкент вақти: 22:02\n2019 йилнинг 10 январь кунги видеоселектор олдидан президент Мирзиëев Тошкент шаҳри Юнусобод туманидаги 7-ички ишлар бўлими ходимлари билан учрашди.\nФарғона вилояти ИИБ пост-патруль хизматининг 90 ходими уйидан 100 км узоққа ишга жўнатилди.\nБундан норози бўлган Фарғона вилояти ИИБнинг сержант рутбасидаги ходими исми айтилмаслик шарти билан Озодликка гапирди.\nУнинг айтишича¸ шахсий таркибнинг “фақат қуйи звеносидаги¸ "акахони" бўлмаган ходимлар ротация баҳонасида олис ҳудуларга жўнатилмоқда”\nЎзини Фарғона вилоят Ички ишлар бошқармаси бошлиғи ўринбосари¸ подполковник Қобилжон Ристаевнинг ëрдамчиси деб таништирган ходими Озодликкка “ҳеч ким сургун қилинмаëтганини” иддао қилди.\n- Президент қарори бор. ПК-3413 сонли қарор. Шу қарорда ИИБ ходимларининг ротацияси аниқ белгиланган. Қарорга кўра¸ ППХ батальони ходимларидан бир қисми Фарғона шаҳридан олис бўлган жойдаги постларга юборилди. ИИБ тизимидаги ходимлар давлат ишониб топширган ҳар бир постда шараф билан ишлайди. Мен ҳали норози бўлганларни кўрмадим¸ деди Фарғона ИИБ мулозими.\nУнинг таъкидича¸ коррупция ва таниш -билишчиликнинг олдини олиш мақсадида 2017 йили жорий қилинган ротация ижобий самара берган:\n- Гапнинг очиғи¸ машина кўп ўтадиган трасса ва бойлар яшайдиган жойлар бор. Онда-сонда машина ўтадиган овлоқ жойлар бор. Ходимлар ўша гавжум жойда ишлашни хоҳлайди. Ўша жойда таниш-билиш орттирган. Муомала қиладиган дўст-ëрлари бор. Бу жойдаги ходимни узоқроқ ерга ишга юборсак¸ норози бўлибдимиш. Нега норози бўлганини тушуниб турибсизку¸ дейди бу мулозим.\nКамбағал миршабни отнинг устида ит қопади...\nОзодликка шикоят қилган ППХ сержанти ПК-3413 сонли қарор¸ асосан¸ юқори бўғин ИИБ ходимлари ротациясини кўзда тутиши¸ амалда президент қарорининг нотўғри талқин қилинаëтганини айтади.\n- Ички ишлар тизимининг хизмат ўташ низомида аниқ қилиб¸ уч йил ишлаганидан кейин ротация асосида бошқа ишга ўтказилиши мумкин¸ деб ëзилган. Шундай экан¸ ҳали бир йил ҳам ишламаган оддий сафдор ва сержантларни сургун қилаëтганига қандай асос бор? Нега 10 ва 15 йил ишлаган ЙХХБдаги офицер ва раҳбар ходимларга ротация қўлланилмайди? Нега ротация камбағалдан чиққан ходимларга қўлланилади? Нега 100 км жойга сургун қилинган ходимларнинг ҳол-аҳволи¸ йўлкираси ҳақида раҳбарлар қайғурмайди¸ деди сержант рутбасидаги ИИБ ходими.\nСамарқандлик ИИБ ходимлари кунига 18 соат ишлайдими?\nОзодликка айни мазмундаги шикоят билан Самарқанд вилоят ИИБ ходимлари ҳам мурожаат қилди. Шунингдек самарқандлик ИИБ ходимлари дам олиш кунисиз 18 соатлаб ишлатилаëтганидан ҳам норози бўлишди.\nОзодлик суҳбатлашган Самарқанд шаҳар ИИБсида сафдор рутбасида хизмат қилаëтган ходим бола-чақаси отасини кўрмай катта бўлаëтганидан нолиди:\n- Узоқ жойларда оила - хотин¸ бола- чақадан узоқда озиб-тўзиб кетдик. Меҳнат кодекси ва "Ички ишлар тўғрисида"ги қонунда белгиланган 8 соат эмас, амалда 15-18 соатдан ишлатишмоқда. Ҳафтасига 7 кун тўлиқ ишлаймиз Якшанба ҳам тўлиқ иш. Лекин ойлик саккиз соат учун берилади. Якшанба ишлаганимизга ҳам ойлик йўқ. Биз ҳам одаммиз ахир¸ дейди самарқандлик сафдор.\nСуҳбатдош¸ уйидан узоққа сургун қилиниб¸ кунига ками 10 соат ишлатилганига розилиги¸ аммо якшанба куни текин ишлатилаëтганига чидолмаëтганини айтади.\n- Майли¸ ватан учун 10 соат кўп ишлашга розимиз. Узоқ жойда ишлаганимиз устама ҳам бермасин. Лекин якшанба куни ишлатишгани учун хақ берсин. Мен ҳисоблаб кўрдим¸ бир ойда тўртта якшанба учун 400 000 сўм меҳнат ҳақимизни қўшиб беришлари керак¸ дейди сафдор.\nЎзбекистон Ички ишлар вазирлиги матбуот хизматининг Озодлик боғланган расмийси бу эътирозларга муносабат билдирилмаслигини айтди.\nОддий ИИБ ходимлариниг сарсон бўлишига сабаб сифатида кўрилган президентнин 2017 йилдаги ПҚ-3413-сонли қарори “Ички ишлар органлари кадрлари билан ишлаш ва уларнинг хизматини ташкил этиш тартибини тубдан такомиллаштириш чора-тадбирлари тўғрисида” дея номланган.\nҚарор “ходимлар фаолиятининг самарадорлигини ошириш, коррупция ва ваколатлар суиистеъмолликлар олдини олиш, шахсий таркиб орасида соғлом муҳитни таъминлаш” мақсадида қабул қилинган.\nҚашқадарё ИИБ да 182 ходим "семизлар рўйхати"дан чиқарилди


Етти пир зиёрати. Ўзбекистоннинг янги сайёҳлик йўналиши - Hidoyat.uz\nАсосий саҳифа Мақолалар Етти пир зиёрати. Ўзбекистоннинг янги сайёҳлик йўналиши\nЧоп этилди Oktabr 18, 2019 Етти пир зиёрати. Ўзбекистоннинг янги сайёҳлик йўналишиda fikr bildirishni o'chirish\nБухорога йилига дунёнинг турли нуқталаридан минглаб сайёҳлар келади. Улар бу шариф заминда тарих билан юзлашадилар. Инсониятнинг асрлар оша яшаб келаётган эзгу тутумлари, маданияти ва қадриятларига гувоҳ бўлиб, уларнинг моҳиятида ётган умумбашарийлик, боқийлик сирларини англашга уринадилар. Ислом дини пешволари, алломалари, азиз-авлиёлари босган тупроқни, қўлларининг қайноқ тафти қолган масжиду минораларни, руҳлари кезиб юрган манзилларни зиёрат қилишга ошиқадилар…\nЖумладан, Президентимиз ўтган йилнинг 16 февраль куни Бухоро вилоятига ташриф буюрганида инсоният тамаддуни бешикларидан бўлмиш ушбу заминда не-не буюк алломалар, диний ва дунёвий илм эгалари яшаб, ижод қилганини таъкидлар экан, улар мангу қўним топган масканларни янада обод этиб, бу жойларда зиёратчилар учун зарур шароитлар яратиш борасида мутасаддиларга тегишли кўрсатмалар берди. Юртбошимиз Етти пир — Абдухолиқ Ғиждувоний, Муҳаммад Ориф Ревгарий, Маҳмуд Анжир Фағнавий, Хожа Али Ромитаний, Муҳаммад Бобойи Самосий, Саййид Амир Кулол ва Баҳоуддин Нақшбанд меъморий мажмуалари нафақат юртдошларимиз, балки бутун дунё мусулмонлари учун табаррук масканлар ҳисобланишини қайд этар экан, уларнинг замон талаблари даражасида реконструкция қилиниши Ўзбекистонга янги сайёҳлик йўналишини очишда муҳим аҳамият касб этишини таъкидлади.\n— Бухорога биринчи марта келишим, — дейди у. — Бу мен учун катта орзу эди. Чамаси ўн уч ёшларимда Алишер Навоийнинг “Насойим ул-муҳаббат” китоби қўлимга тушиб қолди. Асарда улуғ шоир қаламга олган авлиёю салафлар орасида Хожаи Жаҳон ҳақидаги битиклар менда чуқур таассурот қолдирди. Ҳазрат Навоий “Аларнинг равиши тариқатда ҳужжатдур… Ҳар вақт намозда Каъбага борар эрдилар”, деб ёзади. Қаранг, ул зот шу қадар улуғликка эришганки, қилган ҳар бир иши тариқат йўлини тартибга солиб турган. Ҳазратга чуқур меҳр қўйдим. Қабрларини зиёрат қилиш истаги руҳимга ҳеч тинчлик бермасди. Шукрки, мамлакатларимиз орасидаги ҳамкорлик алоқалари кучайиб, чегаралар очилди. Икки қардош халқ ҳеч қандай тўсиқларсиз бирга тўй-томошалар қиладиган, бир-бириникига бориб келадиган бўлди. Ҳажга боришни ният қилиб юргандим. Бироқ, аввало, барча мусулмон учун Макка ва Мадина шаҳарларидан кейинги муқаддас жой — Самарқанд ва Бухородаги обидаларни зиёрат қилмасам, кўнглим жойига тушмасди. Мана, Хожаи Жаҳонни зиёрат қиляпман. Ниҳоят ярим асрлик орзуим ушалди.\n…Маънавият ва маърифатни ҳаётининг бош аъмоли деб билган кўҳна ва боқий Бухоро халқи бугунги кунда Президентимиз раҳнамолигида ўз тарихининг янги саҳифаларини очмоқда. Ёшу кекса — ҳар бир инсон ўтган улуғларнинг, жумладан, Етти пирнинг муборак қадамжоларини янада обод этиш, уларга муносиб бўлиш ишқи, меҳри билан, олиб борилаётган бунёдкорлик ишларига ўз улушини қўшиш илинжида яшамоқда. Зеро, азиз-авлиёларнинг авлодларига насиҳати янглиғ янграган қуйидаги мисралар бугун ҳам тиллардан-тилларга кўчиб юрибди:


Хавфсизлик кенгаши - xabar.uz\nТалъат Валиев Хавфсизлик кенгаши котибига ўринбосар этиб тайинланди\nВалиев Талъат Шухратович Ўзбекистон Республикаси Президенти ҳузуридаги Хавфсизлик кенгаши котибининг ўринбосари лавозимига тайинланди.\nБобур Шоякубов Ўзбекистон Республикаси Президенти ҳузуридаги Хавфсизлик кенгаши котибининг ўринбосари лавозимидан озод этилиб, Ўзбекистон Қуролли Кучлари Академияси бошлиғи лавозимига тайинланди.\n2021 йил якунлари ҳамда 2022 йилга устувор вазифаларга бағишланган Хавфсизлик кенгашининг кенгайтирилган йиғилиши бўлиб ўтади.\nЎзбекистон президенти давлат хавфсизлик хизмати раиси Баҳодир Ҳамидович Тошматов президент ҳузуридаги Хавфсизлик кенгаши котибининг Қуролли Кучларни ривожлантириш масалалари бўйича ўринбосари лавозимига тайинланган.\nКоронавирус пандемияси кишиларнинг жамият институтларига ишончини пасайтириб юборади, ҳукуматнинг суиистеъмол қилинишига, иқтисодий нотенгликнинг янада чуқурлашишига олиб келади.\n«БМТ аъзоси сифатида шундай йўл тутишга мажбурмиз», — деди Камбоджа бош вазири ўринбосари ҳамда ташқи ишлар вазири.


Евроазия экономикалық аўқамына қосылыў мәселеси: «Өзбекстан Республикасына басым болған ба, деген сораўды ҳәттеки қоймаң да» - Содиқ Сафоев » Informaсiyalɩq portal\nЕвроазия экономикалық аўқамына қосылыў мәселеси: «Өзбекстан Республикасына басым болған ба, деген сораўды ҳәттеки қоймаң да» - Содиқ Сафоев\nӨзбекстан Евроазия экономикалық аўқамы (ЕАЭА)на кириў имканиятларын үйрениўди баслағанына үш жыл болды, бул мәселеде ҳеш қандай басым жоқ, - деди Өзбекстан Сеанаты баслығының биринши орынбасары Содиқ Сафоев 4-сентябрь күни журналистлер менен болып өткен ушырасыўда.\n“Газета.уз”дың хабар бериўинше, журналистлер менен болып өткен бул ушырасыў Россия Сенаты баслығы Валентина Матвиенконың Өзбекстанға сапары жуўмақлары мүнәсибети менен шөлкемлестирилди.\nДәл усы сапары ўақтында Матвиенко ханым Президент Шавкат Мирзиёев Өзбекстанның ЕАЭАға қосылыў мәселеси үстинде жумыс алып барып атырғанын атаған еди. Валентина Матвиенко аўқамына итималлы қосылыў артынан Ташкентке жетиўи мүмкин болған абзаллық ҳәм жоғалтыўлар анализи бойынша жумыслар 2019-жыл соңына шекем жуўмақланыўы мүмкинлигин айтып өткен еди.\n«Өзбекстан Республикасына басым болған ба, деген сораўды ҳәтте қоймаң да. Өзбекстан – оған басым өткериў мүмкин болған мәмлекет емес», - деп қосымша етти Содиқ Сафоев, журналисттиң аўқамға қосылыў мәселесинде басым өткерилиўи итималы мүмкинлиги ҳаққында сораўға жуўап бергенде.\nСафоевтиң мәлим етиўинше, ҳәзир Өзбекстан тәрепи бул шөлкемге қосылыў имканиятларын үйренбекте. «Ол жерде өзине жараса кемшиликлер, сондай-ақ, абзаллықлар да бар. Ҳәр қандай интеграциялық шөлкемге қосылыў мәлим бир жуўапкеришиликтиң тапсырылыўын, бирақ соның менен бирге шөлкем шеңбериндеги айырым имканиятлардан пайдаланыў ҳуқықтың қолға киргизилиўин нәзерде тутады», - деди ол, «ҳәзирше ҳеш қандай қарар жоқ екенлиги, жумыс кетип атырғаны ЕАЭАның барлық мәмлекетлери менен мәслаҳатлесиўлер алып барылып атырған»ын қосымша етип.\nСенатордың ўәде бериўинше, ЕАЭАна қосылыў мәселеси үстинде жумыс алып барып атырған экспертлер бул мәселе бойынша бир пикир шығарғанынан соң жәмәәтшиликти бул ҳаққында хабардар етеди.\nСодиқ Сафоевтың айрықша атап өтиўинше, үш жыл алдын Өзбекстанның жаңаланған – ашық, прагматикалық, көп сиясатластырылмаған ҳәм идеялогияластырылмаған сыртқы сиясатын әмелге асырыў басланған еди. Дәл усынша ўақыттан берли Өзбекстанның аймақлық шөлкемлер менен қатнасықларын қайта көрип шығыў үстинде де жумыс алып барылмақта.\n«Бул дурыс ҳәрекет: регионласыў – бул глобалласыўдың бир бөлеги ҳәм мәмлекетлердиң мәплери ушын хызмет етеди. Бир неше мысал келтиремен: Өзбекстан Түркий кеңеске қосылды. Бул 25 жыл даўамында биз оннан қорққан, қашқан шөлкем. Бул шөлкемге қосылыў бойынша бизиң сегментимизде қандай да бир сенсация болғаны жоқ. Ал бирақ, өз ўақтында бул мәселе күн тәртибине де қойылмаған еди», - деди сенатор.\n4-10-2019, 17:38 |\nЕвропа ма, Евроазия ма? Өзбекстанның Евроазия экономикалық аўқамына ағза\nШавкат Мирзиёев Ташкентке қайтып келди\nӨзбекстан шофёрларды 100 баллы системада баҳалаўға өтиўи мүмкин. (+Мысалы)\nӨзбекистан ҳәм Азербайжан темиржол тараўында бирге ислеседи


by Admin on Tue Aug 22, 2017 8:20 am\n33 ЁШЛИ ЗАБАРДАСТ ТАДБИРКОР ЙИГИТНИ муттаҳам милисалар уриб ўлдирдилар. Унинг Онаизори адолат истаб президент Мирзиёевга мурожаат қилган эди ўзини боши ҳам балоларга қолиб кетди, Онани ўзини ҳам қамашди. ШУМИ АДОЛАТ? Шуми янги замон? Шуми янгича бошқарув?\nБу ҳақда мен Президент Шавкат Мирзиёевга ўзимнинг Шахсий мактубимда қисқача билдирган эдим.\nМустақил журналист Малоҳат Эшонқулова бу фожеани тафсилотлари ёзибди.\nМалоҳат Эшонқулова: БУНИ МИРЗИЁЕВГА ҚАРШИ ҲАҚИҚИЙ ФИТНА ДЕСА БЎЛАДИМИ?\nҲурматли президент Шавкат Миромонович!\nСурхондарёлик тадбиркор Каромат Қодированинг 33 ёшли тадбиркор ўғли Муродилло Омоновнинг 2017 йилнинг 20 январь куни Жарқўрғон туман ИИБ биносидан жасади чиққанини биласиз.\nОна ўғлининг ўлими буюртма қотиллик деб ҳисоблайди.\nОна Жарқўрғон туман деҳқон бозорининг янги бойларидан бўлган Абдуллабой ИИБ ходимлари билан тил бириктириб ўғлимни қатл қилишди деган тўхтамда.\nШу боис ҳам Қодирова суд тиббий экспертиза хулосаларини сохта деб билади, ҳаммани сотилган деб ўйлайди.\nОна ўғлини қотилларини топишда кўмак сўраб Шавкат Миромонович, Сизга такрор-такрор мурожаат қилиб келмоқда эди.\nНиҳоят, онаниг кўнглида умид учқунлади. Президент виртуал қабулхонасидан қўнғироқ бўлиб, Каромат Қодирова 22 июнь куни соат 10.00 да ИИВнинг Санъат саройида бўлиб ўтиши режалаштирилган қабулга чақиртирилди.\nБундай хушхабарни эшитган Каромат Қодирова Президент қабулига кечикиб қолмаслик ва пухта тайёргарлик кўриш илинжида 2017 йилнинг 19 июнь куни Сурхондарё -Тошкент йўналиши бўйлаб йўлга отланди.\nБироқ Каромат Қодирова кеч соат 16.00 ларда Дарбанд постида тўхтатилди ва ИИБ ходимлари томонидан ортига, Сурхондарёга қайтарилди ва тахминан соат 21.00 ларда тўппа-тўғри Жиноят ишлари бўйича Жарқўрғон туман суди биносига келтирилди.\nМаҳкамага Қодированинг яқинлари –қизлари, ўғиллари, сингиллари, яқин қариндошлари киритилмади.\nСуд идорасидан милициянинг махсус машинасида олиб чиқилган Каромат Қодирова 19 июнь куни тунги соат 23.00-24.00 лар орасида Термиз шаҳрига олиб кетилди.\n- Каромат Қодирова қандай айб билан судланди?\n- Унга нисбатан маъмурий иш очилганмиди, ёки жиноий ишми?\n- Унга қандай жазо тайниланди?\n- Ҳозир унинг тақдири қандай кечмоқда?\nБу саволларнинг жавоби ҳозирча мавҳумлигича қолмоқда.\nШахсан мени Қодировани она сифатида тушуниб турибман.\nБир парча этни 33 ёшга киритишнинг ўзи бўладими?\nИИБ идораси ходимлари Каромат опанинг ўғлини вояга етказиш йўлидаги 33 йиллик заҳматларини бир лаҳзада кунпоякун қилишди.\nОна ҳақ, ё ноҳақ бўлишидан қатъий назар шу нарса ҳақиқатки, ИИБ биносидан соппа-соғ ўғлининг мурдаси чиқди.\nБу ҳақиқатни ҳеч ким инкор қила олмайди. Бундай кўргуликни дўсти-ку дўсти, ҳатто душманига ҳам раво кўрмайди киши.\nПрезидент қабулига адолат сўраб келишга отланган тадбиркорнинг, боласи милиция қўлида жон берган онанинг йўлига қонун идоралари ходимлари томонидан йўлтўсарлик қилинишини қандай тушуниш мумкин?\nКаромат Қодированинг айнан Виртуал қаблухонага чақирган кунидан икки кун олдин қамалиб қолганиничи?\nҚонун идоралари ходимлари ва вилоят ҳокимлиги томонидан амалга оширилаётган бу каби қонунсизликлар шубҳасиз Сиз муҳтарам президентимизнинг обрўсига соя солади.\nФуқароларингизнинг сизга бўлган ишончини саволлар остида қолдиради-ку, муҳтарам президент?\nИлтимосимиз, сизга Худога ишонгандек ишонган аёлнинг тақдирига бефарқ бўлмасангиз.\nХудо кўрсатмасин, худди 33 ёшли ўғлининг жасади ИИБ биносидан чиққани каби, эртага яна онасининг ҳам мурдаси Термиз шаҳар ИИБ биносидан чиқмасин деймиз, муҳтарам президент.


Қирғиз депутати ўзбекчa имтиҳонга қарши\n21 феврал 2020, Тошкент вақти: 12:02\nДепутат Жўлдўшева тест синовларининг ўзбек тилида олиб борилиши Конституцияга зид, деб ҳисоблайди.\nҚирғизистон парламенти келаси ҳафтада этник ўзбекларнинг ўз тилларида имтиҳон топшириши нақадар қонуний эканини муҳокама қилмоқчи.\nҚирғизистон парламенти депутати Жилдизқан Жўлдўшева 18 март куни ўтган парламент йиғинида умумреспублика тест синовининг ўзбек тилида ўтказилиши Конституцияга зид келишини иддао қилди. Депутат қонунчиликка биноан ўқувчи ва талабалар тест синовларини фақат қирғиз ва рус тилларида топшириши шарт, деб ҳисоблайди.\n- Тест саволларининг барчаси ўзбек тилига таржима қилинибди. Қирғизистонда 80 миллат вакили яшайди. Шундан келиб чиқсак, тест саволларини уйғур, дунган тилларига ҳам таржима қилишимиз керакми? Нега Конституцияни ҳурмат қилмаяпмиз, - деди Жилдизқан Жўлдўшева.\nУнинг бу талабини бир қатор депутатлар ҳам қўллаб-қувватлади. Натижада Қирғизистон парламенти бу масалани келгуси ҳафтада муҳокама қилиш тўғрисида қарор қабул қилди.\nПарламентда мазкур масала кўтарилган бир пайтда “Қирғизистон Ёшлар кенгаши” Бишкек марказий майдонида ўзбек тилида тест синовлари топширилишига қарши норозилик митинги ўтказди. Митингчиларнинг айтишларича, Қирғизистонда давлат тили сифатида қирғиз тили, расмий тил сифатида рус тили тан олинади. Шунинг учун ҳам бошқа тилларда имтиҳон топшириш қонунчиликка зиддир.\n- Биз бу масаланинг ҳал этилишини талаб қиламиз. Қирғизистонда барча ҳужжатлар қирғиз тилида олиб борилмаса, мустақиллигимиз хавф остида қолади, -деди митинггга келганлардан бири Алмазбек Жазибаев.\nАммо Қирғизистон Таълим вазирлиги депутатлар ва қирғиз ёшлари томонидан бу масаланинг кўтарилишини республика фуқаролари ҳуқуқларини бузиш ҳаракати сифатида баҳолайди. Таълим вазирлигига кўра, Қирғизистонда умумреспублика тест синови 2002 йилда жорий этилган. Тест синови жорий этилган кундан бошлаб қирғиз, рус ва ўзбек тилларида ўтказилиб келинган.\n- Қонун ва Таълим вазирлиги қарори асосида тестни қайси тилда топширишни битирувчининг ўзи ҳал қилади. Жумладан, битирувчи ўзбек тилида тест топшириши мумкин. “Нега ўзбек тилида тест синови ўтказилади?” деган савол пайдо бўлса, унга “Республика фуқароларининг конституциявий ҳуқуқлари бузилмаслиги учун”, деб жавоб бераман, - деди Қирғизистон таълим ва фан вазири Канат Садиқов.\nРасмий маълумотларга қараганда, Қирғизистонда 780 минг ўзбек яшайди. Мамлакатда 91 та ўзбек мактаби фаолият кўрсатади. Бу мактабларда ўзбек миллатига мансуб 110 минг нафар ўқувчи таълим олади.\n2010 йилда Қирғизистондаги миллатчи гуруҳлар мамлакат Конституциясининг ўзбек тилига таржима қилинишига қаршилик кўрсатган эдилар. Бу қаршилик оқибатида Бош қонун ўзбек тилига таржима қилинмай қолган.


Халқ депутатлари Андижон шаҳар Кенгашининг учинчи сессияси депутатларсиз ўтказиб юборилди — Sof.uz\nЖАҲОН 6,302,150 2,866,574 374,554\nХалқ депутатлари Андижон шаҳар Кенгашининг учинчи сессияси депутатларсиз ўтказиб юборилди\n5.05 04:56 573 Ўзбекистон\nКуни кеча олтинчи чақириқ Халқ депутатлари Андижон шаҳар Кенгашининг тўртинчи сессияси бўлиб ўтди.\nХалқ депутатлари Андижон шаҳар Кенгаши депутати Жаҳонгир Жияновнинг маълум қилишича, мутасаддилар учинчи сессия ўрнига тўртинчи сессияни ўтказиб юборишган.\n“Мен аслида учинчи сессияга бораман деб ўйлагандим, лекин ТЎРТИНЧИ сессия бўлди.\nАввалги гал иккинчи сессияда иштирок этганимиз эсимда бор, ёнимдаги депутатлардан сўрадим улар ҳам учинчи сессияга келишмагани, умуман бўлмагани ҳақида айтишди. Сессия тугаганидан сўнг учинчи чақириқ ўтказилгани ҳақида барча ҳужжатлар тўғрилаб, худди реал ўтказилганидек қилиб қўйишибди. Бугунги сессияга ҳам депутатларни чақирмай, ими-жимида ўтказиб қўявермабсизлар-да дедим.\nДепутатлар иштирокида ўтказиладиган сессияда барча депутатлар иштирок этиши, мавзу юзасидан муҳокама бўлиб, ўз фикрини билдириши керак. Бизнинг уддабурон мутасаддилар бизни чақириб “овора” қилиб қўймайлик дейишганми ёки уч рақамини ташлаб, тўрт рақамига сакраб юборишганми бу савол қоронғи қолди.\nАммо яна шу ҳол такрорланмайди деб ҳеч ким кафил бўла олмайди. Ҳурматли мутасаддилар! Халқ бизни нега сайлади? Биз нима учун депутат мақомини олдиг-у, унинг ваколатларидан фойдаланяпмиз? Сизлар ким бўлибсизки, сессия ўтказилди дейилган ёлғон ҳужжат расмийлаштиргани? Англаёлмадим.\nБўлмаган, депутатлар иштирок этмаган сессияни ўтказилди дейишдан ким манфаатдор?“ — дейди депутат.\nдепутат Андижон шаҳар\n31.05 17:40 3270\n30.05 11:13 2345\n30.05 14:51 2206\n30.05 09:33 1492\n29.05 22:14 1423\nНаманганда депутат ИИВ ходимининг погони ва кўкрак нишонини юлиб олди (видео)\n18.04 11:18 2731 Ўзбекистон\n1.04 11:03 1030 Ўзбекистон\nРоссия Давлат Думасининг барча депутатлари коронавирусга текширилади\n27.03 17:06 95\nПастдарғомлик депутат эҳтиёжманд оилаларга Қуръон ва ҳадис китоблари, озиқ-овқат ва пул тарқатди (видео)\n26.03 16:16 286 Ўзбекистон


Жаҳон 08:26 / 12.02.2019 4272\nИнтернетда авиарейсларга рўйхатдан ўтувчи йўловчиларнинг шахсий маълумотлари хакерлар томонидан ўғирланиши мумкин. Бу ҳақда The Sun нашри хабар берди.\nСайёҳлар аэропортларда парвозолди расмиятчилигидан ўтишни тезлатиш учун рейсларга онлайн рўйхатдан ўтиш имкониятидан бажонидил фойдаланадилар. Бироқ интернет-хавфсизлиги соҳасидаги йирик компаниялар тадқиқотчилари онлайн рўйхатдан ўтиш вақтида йўловчиларнинг шахсий маълумотлари ўғирланиши мумкинлигини аниқлашди.\nМутахассисларнинг аниқлашича, баъзи авиакомпаниялар онлайн рўйхатдан ўтиш учун шифрланмаган ҳаволаларни жўнатар экан. Сайёҳлар рўйхатдан ўтиш ва рейсга талон олиш учун авиакомпания сайтига кирадилар. Шунда хакер ҳам йўловчи ишлаётган Wi-Fi тармоғида бўлса, рўйхатдан ўтиш маълумотларини осонгина қўлга киритиши мумкин. Бу маълумотлар электрон чипталар тизимига киришга имкон беради. У ерда эса бронлаш билан боғлиқ барча шахсий маълумот сақланади. Жумладан, бу йўловчининг исми-фамилияси, электрон почта манзили, паспорт маълумотлари, рейс, жумладан унинг вақти, санаси ва йўловчининг самолётдаги ўрни ҳақидаги маълумотлардир.\nШундан кейин хакерлар йўловчиларнинг мобил телефон рақами, элекрон почта манзилини ўзгартириб қўйишлари, шахсий маълумотларни қўлга киритишлари ва бронга ўзгартиришлар киритишлари мумкин.\nТизимнинг ушбу заиф томони илк бор 2018 йил декабрда аниқланган. Ўшанда мутахассислар авиакомпанияларга ушбу хавф ҳақида хабар қилишган ва рўйхатдан ўтиш вақтида шифрлашни қўллашни ҳамда тизимга киришдан олдин фойдаланувчининг идентификациясини талаб қилишни таклиф қилишган.\nШундан кейин бир қатор авиакомпаниялар мижозларнинг шахсий маълумотларини ҳамда тўлов, жумладан банк реквизитлари ҳақидаги маълумотларни ҳимоялаш учун зудлик билан чоралар кўришганини маълум қилишган.


«Азовстал» ҳимоячилари таслим бўлмоқчи эмас, Зеленский Мариуполни ҳарбий йўл билан қайтаришнинг имкони йўқлигини айтди\n«Азовстал» заводи ҳимоячилари Украинадаги расмийларни Мариупол мудофаасини ташкил эта олмасликда айблади ва «Азов» полки ҳарбийлари учун россияликларга асирга тушиш ўлим билан баробар эканини айтишди.\n«Азов» полки жангчилари Мариуполда россиялик ҳарбийлар томонидан ўраб олинган «Азовстал» заводидан туриб «Громадське» нашри жонли эфирида видеоалоқа орқали матбуот анжумани ўтказди. Унда «Азов» полки командири ўринбосари Святослав Паламар ва разведка бошқармаси офицери Илья Самойленко иштирок этди.\nУкраина ҳарбийлари Мариупол мудофааси вақтида россиялик ҳарбийлардан 2,5 мингдан ортиғи ўлдирилгани ва 5 минг нафари яралангани ҳақида маълум қилишди. Улар шунингдек душманнинг 60 дан ортиқ танки йўқ қилингани, 30 таси шикастланганини тасдиқлашган.\n«Бу душманнинг бутун мамлакатдаги йўқотишларининг 10 фоизидан кўпроқ. РФ йўллаган зарбаларнинг 50 фоизи Мариуполга тўғри келади. Кунига 150 та зарба. Ва бизни қўллаб-қувватлашмаяпти. Ҳаводан ҳам, қуруқликдан ҳам, артиллерия орқали ҳам», деган Паламар.\nУнинг сўзларига кўра, ҳозир ҳам «Азовстал» интенсив равишда ўққа тутилмоқда. «Ўтган туннинг ўзида 25 дан ортиқ парвоз амалга оширилганини санадик, жумладан стратегик бомбардимончи самолёт ҳам», деган у.\nПаламар душман артиллерия, танклар, миномётлардан ўқ узаётгани, босқинчиларнинг пиёдалари завод ҳудудини штурм қилаётгани, шунингдек мерганлар ишлаётганини айтиб ўтган.\n«Азов» полки командири Святослав Паламар ва разведка офицери Илья Самойленко\n«Азов» жангчилари Украинанинг кўплаб расмийлари саккиз йил мобайнида мамлакат мудофааси масалаларини саботаж қилиб келганини ҳам айтишган.\n«Мариупол қамали 2,5 ойдан буён давом этмоқда. Тарихда бунча кўп аскар, бунча кўп тинч аҳоли ҳалок бўлган бундай қамал бўлмаган. 25 минг фуқаро Россия армияси томонидан ўлдирилди. Аммо биз ҳарбийлармиз, мамлакатимизни, давлатимизни ҳимоя қилиш маънавий бурчимиз», деган разведка бошқармаси офицери Илья Самойленко.\nУнинг сўзларига кўра, ҳеч ким жангчилар бу қадар узоқ қаршилик кўрсатишини кутмаган.\n«Чунки ҳукуматимиз Мариуполни ҳимоя қила олмади, шаҳар мудофаасини тайёрлай олмади. Бизни қаҳрамонлар дейишмоқда, биздан ҳайратланишмоқда, аммо қаҳрамонлик режалаштириш ва ташкилий ишлар барбод бўлганида юзага келади. Кўп одамларимиз Украина ҳимояси учун жонини беришди. Биз Мариуполдан кетишимиз мумкин эди, чунки биз вазият оғирлашаётганини кўриб тургандик, аммо шаҳар мудофааси учун қолишга қарор қилдик ва бизда шаҳарни ҳимоя қилиш тўғрисидаги буйруқ ҳам бор эди.\nБу уруш 24 феврал куни бошланмаган, биз бу ҳақда доим айтиб келардик. Бизнинг тайёргарлик кўришимизга расмий шахслар томонидан зимдан қаршилик кўрсатиб келинди. Биз Россия билан катта уруш бошланишини билардик. Биз имкон қадар тайёргарлик кўрдик - профессионал машғулотлар [ўтказдик], амуниция [йиғдик]. Биз бирорта «Жавелин», бирорта янги қурол, янги транспорт воситалари олмадик. Ҳеч қандай қўллаб-қувватлов бўлмади. Биз ёлғиз қолдик. Биз саккиз йил мобайнида ёлғиз қолдирилдик. Ҳеч ким бу қадар узоқ вақт қаршилик қилишимизни кутмаганди», деди Самойленко.\n«Азовстал»даги тинч аҳоли вакиллари ҳақида\nҲарбийлар Мариуполдан тинч аҳоли эвакуацияси бўйича олиб борилган ишларга ҳам тўхталган. Уларнинг сўзларига кўра, «Азовстал» ҳудудида бир неча минг тинч аҳоли вакиллари бўлган.\n«Азовстал»дан тинч аҳоли вакиллари эвакуацияси БМТ ва Қизил Хоч билан келишилган ҳолда амалга оширилди\n«Фуқаролар шаҳардан қочишди ва заводдан бошпана топишди, улар бир неча минг киши эди. Шаҳарда уруш кетмаётган маҳалда улар чиқишга муваффақ бўлишди. Айрим одамлар шунчалар қўрқиб кетгандики, уларни бункердан чиқишга мажбурлашга тўғри келди», дейди полк вакили.\nҲарбийлар ўзлари билан оддий фуқаролар бўлиши ноқулайликлар туғдириши, одамларни имкон қадар ҳарбий ҳаракатлар ва блокпостлардан нарироқ тутишга ҳаракат қилишгани ҳақида гапиришган.\n«2,5 ой мобайнида биз бутун дунёдан тинч аҳолини эвакуация қилишни сўрадик. Ҳозирга келиб бир неча юз киши олиб чиқилди. Яна кўплаб фуқаролар РФ назоратидаги ва умуман РФ ҳудудига эвакуация қилинган», деди «Азов» полки командири ўринбосари Святослав Паламар.\nУкраина ҳукумати ўтган ҳафта давомида БМТ ва Қизил Хоч жамияти саъй-ҳаракатлари билан «Азовстал» ҳудудида яширинган аҳоли эвакуацияси муваффақиятли амалга оширилганини маълум қилди.\nВолодимир Зеленскийнинг ўзи аёллар, болалар ва кекса ёшлилардан иборат бўлган 300 киши эвакуация қилингани ҳақида маълумот берган. Эндиликда завод ҳудудидаги ярадорлар ва тиббиёт ходимларини эвакуация қилиш учун иш олиб борилаётгани айтилган.\n«Таслим бўлиш биз учун вариант эмас»\n«Азов» жангчилари уларни нима кутаётгани ҳақида гапиришган.\n«Биз барчамиз, Мариупол гарнизони ҳарбий контингенти Россия томонидан содир этилган ҳарбий жиноятларга шоҳидмиз. Асирликка тушиш - чиқиш йўли эмас, чунки Россия биз тирик қолишимиздан манфаатдор эмас.\nБиз тирик эканмиз, курашишда давом этамиз», деган капитан Святослав Паламар ва яна бир бор ярадорларни олиб кетишда халқаро ҳамжамиятдан ёрдам сўраган.\n«Эътиборингизни бир нарсага қаратишни истардим: сиёсатчилар ҳозир бу варварлар - Россия армияси билан келишишга уринмоқда. Бу одамлар Украинада нималар қилаётганини унутишди, улар яксон этиш учун келганини унутишди. Бизнинг бош мақсадимиз - таҳдидни йўқ қилиш. Мана шунинг учун бизга бутун дунёдан, эркин дунёдан ёрдам зарур. Чунки биз ҳозирда уни ҳам ҳимоя қилмоқдамиз. Биз эркин дунё учун курашмоқдамиз. Чунки россияликларнинг иштаҳаси энди очилмоқда, агар улар биздан, Украина мудофаасидан ўтишса, кейин Польшага, Болтиқбўйи давлатларига ҳам ўтишади, эҳтимол - ундан ҳам нарига», деган Самойленко.\nУ «Азов» полки жангчилари учун асир тушиш - ўлимни англатишини айтиб ўтган.\n«Бизда душман ўзини ноинсоний тутаётгани ва барча қонунлар ва уруш қоидаларини бузаётганига оид аниқ далиллар бор», дея қайд этган Самойленко. У россиялик ҳарбийлар асир тушган «Азов» жангчилари ўлдирилганига оид хабарни эслатган.\n36-бригада командири шаҳарни ташлаб қочишга уринишда айбланди\n«Азов» вакили Илья Самойленко денгиз пиёдалари 36-бригадаси командири Владимир Баранюкни қамалдаги Мариуполдан қочишга уринишда айблади.\n36-бригада командири полковник Владимир Баранюк ва штаб бошлиғи полковник Дмитрий Кормянков апрел ойида Ильич номидаги «Азовмаш» заводидан қамални ёриб ўтишга уриниш чоғида асир тушган.\nСамойленко 36-бригада командири буйруқни бажаришдан бош тортиб, Украина армияси позицияларига етиб олиш учун ҳарбийларнинг кичик гуруҳи билан қамални ёриб ўтишга урингани ҳақида гапирган.\n«Кимдир қўрқоқ каби қочишга уриниши мумкин. Ўз бурчи ва қасамёди ҳақидамас, фақат ўз жони ҳақида ўйлаб. 36-бригада командири билан айнан шундай бўлди. У буйруқдан бўйин товлаб, кичик гуруҳ билан шаҳардан қочишга уринди», деган у ва Баранюк каби иш тутиш «катта шармандалик» эканини таъкидлаган.\nУ Мариуполдаги ҳарбийлар Украина армияси позициясидан 100 км масофада экани, шу туфайли уларга етиб бориш имконсиз эканини қайд этган.\n«Азов» полки командири Денис Прокопенко агар денгиз пиёдаларининг 36-бригадаси командири Владимир Баранюк Ильич заводидан чиқиб, қамални ёриб ўтишга қарор қилмаганида украин ҳарбийлари яна узоқ вақт давомида Мариупол шаҳрининг ўнг соҳилини тутиб турган бўлиши мумкинлигини айтди.\n«Бу 36-бригада командири полковник Баранюкнинг қарори эди ёки уни раҳбариятдагилардан кимдир шунга ундаган, буниси менга қоронғи. Аммо нима бўлганда ҳам бу қарор мантиқсиз эди, Ильич заводида яна узоқ вақт мудофааланиб туриш мумкин эди, аммо негадир шундай қарор қабул қилинди», деган Прокопенко.\nБаранюк ҳозирда Россия асирлигида. Россия нашрларига берган интервьюсида у ўқ-дори тугагани учун қамални ёриб ўтишга қарор қилганини айтган.\n«Азов» полки командири Денис Прокопенко ва 13 апрелдан денгиз пиёдалари бригадаси командири в.б майор Сергей Волин.\nШу куни «Азов» полки командири «Украинская правда» нашрига интервью берди.\nУнинг интервьюсидан асосий гаплар:\n«Азовстал»даги вазият ҳаддан ташқари оғир. Қонли тўқнашувлар давом этмоқда. Душман завод ҳудудига бостириб кирган.\nБиз Украинадаги вазиятни ўзгартириш учун катта ҳисса қўшдик ва бошқа йўналишларга босим заифлашиши учун рақиб кучларининг катта қисмини ўзимизга жалб қилдик.\nАгар барча шаҳарлар - Геническ, Мелитопол ва Бердянск ҳам душман билан жанг қилганида — у тўрт кун ичида Мариуполга етиб келолмасди.\nДушманни Қримдан кирганидаёқ Геническда яксон этиш зарур эди. Бу ерда улар манёвр қилиши чекланганди, негадир бундай қилинмади.\nБиз ҳеч қанақасига заводда тинч аҳоли вакилларини тутиб турмадик. Одамларнинг кўпчилиги шунчаки ташқарига чиқишга қўрқарди. Ҳозирда заводдаги барча тинч аҳоли вакиллари эвакуация қилинган.\nМариупол қамалини ҳарбий йўл билан ечиш имконсиз\nУкраина президенти Володимир Зеленский айни вақтда Мариупол шаҳри қамалини ҳарбий йўл орқали бекор қилиш имконсизлиги ҳақида гапирди.\n«Украинада бундай оғир қуроллар йўқ. Бу шунчаки гап эмас, армиямиз раҳбариятининг хулосаси», — деган Зеленский Канада бош вазири Жастин Трюдо билан қўшма матбуот анжуманида.\n«Суспильне» нашри хабар беришича, Зеленский ҳозирда Украинада фақат дипломатик чоралар имконияти борлигини айтган. У айнан дипломатик йўл орқали «Азовстал» заводи ҳудудидан тинч аҳоли вакиллари олиб чиқилганини таъкидлаган.\n«Ҳарбийларга келадиган бўлсак. Россия ҳарбийлари, Россия армияси, армия раҳбарияти ва РФ сиёсий раҳбарияти бизнинг ҳарбийларни қўйиб юборишни истамаяпти», — деган Украина президенти ва бу борадаги музокараларга бир неча давлатлар, шунингдек БМТ ва Қизил Хоч халқаро қўмитаси вакиллари жалб этилганини қўшимча қилган.\n«Россия фақат асирликка тушган ҳарбийларни асирларга алмаштиради. Вазият шундай. Бу РФнинг жавоби. Бошқача жавоб йўқ», — деган у.


Таваллуд топган сана: 1950 йил\nВафот этган сана: 10 oktabr 2015 йил\nИсмоил Тўхтамишев шоир сифатида 70-йиллардан матбуотда кўрина бошлайди. Шоир шеърларини ўқиганда бепоён Қарши чўлларининг табиатига, одамларига хос ҳам қахрли, ҳам меҳрли нидо эшитилади.\nУ Қамаши туманининг Ароловул қишлоғида, хизматчи оиласида дунёга келган.\n1966 йилда ўрта мактабни тугатиб, «Қашқадарё ҳақиқати» газетасида мусаҳҳиҳ сифатида меҳнат фаолиятини бошлайди. 1967-1972 йилларда Тошкент Давлат университети журналистика факультетида билим олади. Сўнг турли жамоат ишларида меҳнат қилади. Вилоят маданият бўлимини бошқаради. Маълум вақт Ўзбекистон Республикаси Президенти девонида масъул вазифани ҳам адо этади. Шоир сифатида у 70-йиллардан матбуотда кўрина бошлайди.\nБиламизки, Қарши даштлари ёзда ёндиради, қишда қақшатади. Унинг одамлари ана шу табиат тўлқинида тобланган, чидамли, заҳматкаш, меҳридарё инсонлар, бунёдкор одамлардир. Шоир шулар ҳақида куйлаганда қуёш ҳароратидек қайноқ меҳр инъом этади, ардоқлайди. Аксинча, қаллоб, порахўр ўғриларга кўзи тушганда қиш изғиринидек нафрат билан лаънатлайди. Мана шу қиёсий тасвир табиат, инсон ва жамият муаммоларини поэтик ҳал этишга йўл очади.\nДастлабки шеъри 1976 йилда матбуотда Абдулла Орировнинг «Оқ йўл»и билан чоп этилади.\nШундан буён унинг «Чўл бойчечаги» (1982), «Онам тилаклари» (1983), «Дунё устуни» (1987), «Ҳайқириқ» (1990), «Сенга интилдим» (1992), «Дил садолари» (1993), «Кўҳна насаф хаёли» (1994) каби бир қатор шеърий мажмуалари босмадан чиқади.\nУ 2015 йилнинг 10 октябрида вафот этган.


Чақалоқ ухларди. Хонада ҳукмрон теран сукунатни мурғакнинг нафас товушигина бузиб турарди.\nУ ўзининг митти каравотчасида, нафис кўрпачасига бурканиб ором олар, кафтдеккина нимпушти юзчасида бутун олам сокинлиги жо бўлгандай эди, гўё. Тепасида термилиб турган ёш ота-онаси узоқ кутилган бу бахтга қараб тўймас, азбаройи меҳрлари жўшганидан гоҳ қалпоқчаси, гоҳ манглайига тушиб турган бир тутам қора сочини силаб-тузатиб қўйишарди. Улар назарида, бу боланинг турган-битгани мўъжиза, баайни чирой, қувонч таратиб турувчи покиза нур эди.\nШу митти вужуддаги улкан бахтга, ёруғ оламдаги бир неча кунлик ҳаёти мобайнида гумон аталмиш бир булут соя солар, шундан, ҳозир эр-хотиннинг нигоҳларида ғалати бир саросима, хавотир аломатлари бор эди.\nОила соҳиби аёлига маъноли тикилиб қолганини сезди.\nСекин бориб токчадаги пиёлани олди. Бўм-бўш чинни пиёла. Унга шамолдек елиб чопаётган оҳунинг сурати чизилган, ҳошияси тилларанг. Нега айнан шуни қўлига олди? Тасодифан эмас, албатта. Бунда ичкин умидворлик бор. Никоҳ оқшомида шу пиёлада куёвга чой узатган эди. Кейинги икки йиллик ҳаётлари ҳам ширинчойдай тотли кечди. Энди-чи, энди нима бўлади?\nИдишнинг силлиқ тубига йирик ёш томди. Бу она паймонасининг охирги томчиси эди. Кескин ўгирилиб, тез-тез юриб каравотча ёнига келди-да, эрига юзланди. Унинг қарашида “Бошла!” дегандай аянчли ишора бор эди. Аёл боягидай кескинлик билан пиёлани баланд кўтарди-ю, тўхтаб қолди. Бир сония муаллақ турган қўллар титрай бошлади. Бу… жуда оғир, оғир! Шу пайт, эрининг қандай қилиб пиёлани тортиб олганини билмай қолди. У идишни зарб билан деворга урди. Пиёла чил-чил синди…\nЯлт этиб болага қарашди. Чақалоқ тугмадеккина оғизчасини катта очганча йиғлаб юборди.\nЖимжитликнинг мавҳум қаърига ғарқ бўлаёзган хона ичи бир лаҳзада шовқин-суронга тўлиб кетди. Эр-хотин гўдакка жўр бўлганча ғайриоддий, узуқ-юлуқ товушлар чиқариб йиғлашар, бармоқлари эса жўшқин ҳаракатлар орқали бир хил сўзларни такрорлар эди: “Худога шукур! Эшитди! Эшитди!!!”\nБу туғма гунг ота-онанинг мислсиз бахтиёр онлари эди…\n« Китоб ва китобхонлик тарғиботи – бош мезон\nБолажонларга мароқли ҳордиқ »


Милиция: Бишкекда қизни ўғирлаш «унинг розилиги» билан бўлган | ҚИРҒИЗИСТОН ЯНГИЛИКЛАРИ\nМилиция: Бишкекда қизни ўғирлаш «унинг розилиги» билан бўлган\nБишкек милиционерлари 11-декабрда шаҳарнинг шарқида ўғирлангани даъво қилинган қизни топди. Уларнинг айтишича, қизни унинг йигити уйланиш учун ўғирлаб кетган ва бу ўзаро келишув билан бўлган.\nБишкек ШИИБнинг матбуот хизмати раҳбари Адил Оморов «Клооп» мухбирига билдиришича, ёш йигит 11-декабрда ўзини суйган қизини уйланиш мақсадида уни рухсати билан ўғирлаб кетган.\n«Йигит қиз билан ўша куни учрашган, қиз 7-кичик районда яшаган. Улар йигитнинг Талас вилоятидаги ота-онасиникига кетиб, 12-декабрь куни оила қуришган. Уларнинг ўртасида келишув бўлган, қариндошлари никоҳ тўйидан хабардор бўлишган», — деди Оморов.\nУнинг айтишича, ёш бола жазога тортилмайди, сабаби унинг ҳаракатларида жиноий иш асослари йўқ.\nҚизнинг ўғирланиши бўйича маълумотни ижтимоий тармоқларда турли фойдаланувчилар тарқатишган. Кейинчалик милиция уларга бу бўйича ариза тушганини тасдиқлаган.\nУнда милициядан номаълум одамлар бу қизни «куч билан Хонда Степвагон машинасига солиб», номаълум томон кетишганини билдиришган.\nМилиция «Хонда» ҳайдовчисини топган, бироқ у яшаган ерида йўқ бўлгани сабабли уни қўлга ололмаган.\nҚизларни турмуш қуриш учун ўғирлаш жиноят ва жазо кодексига ўзгартиришлар киритилгандан сўнг 2012-йилнинг декабридан бошлаб жиноий жавобгарликка тортиладиган иш қатори қаралган. Шундан сўнг қизларни ўғирлаш учун етти йилгача турмага қамалиши мумкин.\n«Аёлларга ёрдам бериш маркази» билан «Кыз коргон» институтининг маълумотларига кўра, Қирғизистонда ҳар куни оила қуриш учун қизларни ўғирлашни 32 ҳолати рўйхатга олиниб, уларнинг олтисида қизлар зўравонликка учрашади.\nАввалги мақолаДепутатлар дафн қилинган мўмиёни музейга қайтаришни таклиф қилишди\nНавбатдаги мақолаАзим Азимов: Кўланкадаги президент


«Uzbekistan Airways» 15 йил ичида илк марта ходимларининг формасини янгилади (фото) — Sof.uz\n13.02 13:39 416 Ўзбекистон\n“Uzbekistan Airways” 2020 йил 14- февралдан бошлаб учувчилар ва борт кузатувчиларнинг янги формасини тақдим этди. Компания матбуот хизматининг хабарига кўра, самолёт экипажи қиёфасида кескин ўзгаришлар 15 йил ичида биринчи марта содир бўлди.\nКийимлардаги асосий ранг қуюқ аквамарин ва терракота рангларидир. Қизлар учун юбка, шим, блузкалардан иборат бўлган, икки хил рангли янги тўплам тақдим этилган. Пиджакнинг астарлари терракота рангида бўлиб, логотип тасвири туширилган. Аксессуарлар сифатида бош кийим, матоли ва чарм қўлқоплар, соч турмаги яратиш учун матоли эластик тасмаси ва икки хил рангдаги бўйин шарфлари киритилган. Блузкалар ва бўйинбоғлардаги безаклар шарқона услубда яратилган. Қишки ёмғирпўш- пальтоси ечиб олинадиган изоляцияланган астарга эга.\nЭркак-борткузатувчи ходимлари учун тўплам қуюқ кулранг рангдаги уч қисмли костюм кўринишида, қуюқ аквамарин безаклари билан тақдим этилади. Бош кийим тўқ кул рангда кумуш безак билан безатилган.\nУчувчилар учун костюмлар олдинги рангида қолдирилган. Брендли тугмалар ва эксклюзив галстуклар яратилди. Мато турли иқлим шароитларини ҳисобга олган ҳолда танланган, дейилади авиакомпания хабарида.\nЛойиҳада маҳаллий ва хорижий экспертлар иштирок этишди. Матоларни танлаш ва асосий тўпламнинг биринчи партиясини тикиш Туркиянинг “Dress Best Uniforms” компанияси томонидан амалга оширилди.\nЎзбекистон ҳаво йўллари форма\n6.07 15:09 2979\nКеча, 09:48 2265\n6.07 12:25 1375\n6.07 15:27 1115\n1.07 16:59 962 Иқтисод\n23.06 17:56 2552 Ўзбекистон\n30.04 09:37 446 Ўзбекистон\n27.04 19:38 782 Ўзбекистон


10:56 / 17.08.2017\n“Мана, ўзинглар кўряпсизлар, соппа-соғ юрган айрим одамлар элликка кирмасдан туриб тўсатдан инсульт бўляпти, инфаркт бўляпти. Сабабини суриштирсангиз, бошқалардан қолмасликка тиришиб, катта тўй қиламан, деб қарзга ботган бўлади. Ҳали қарзидан қутулмасдан, яна тўй қилиши керак. Очиғини айтадиган бўлсак, тўй-ҳашамлар билан боғлиқ ортиқча харажатлар минг-минглаб оилаларнинг нафақат иқтисодий аҳволига, балки, бутун ҳаётига жиддий салбий таъсир кўрсатмоқда.\nБугун ҳаётимизда кўпайиб бораётган оилавий можаролар, уруш-жанжаллар, ажралишлар, қудалар ўртасидаги совуқчилик сабаблари ҳам аксарият ҳолларда худди шу нарсага бориб тақалади”.\nЭргаш Каримовнинг «замбараги»\n— Нечта қўй олдингиз?\n— Битта қўзи...\n— Ўнта қўй нима бўлади?..\n— "Водопровод" суви керак эмасми? Балки "асфальт" текислайдиган машина керакдир?.. Ўлган бувисига янги кафан, отасига - ароқ заводи, онасига - кампит заводи, синглисига — кийим фабрикаси... сизга эса — замбаракнинг ўқи...\nЗукко ўқувчи бу лавҳалар қайси фильмлардан эканини дарров фаҳмлади. Энг қизиғи, бу фильмлар аллақачон тарихга айланган бўлса-да, ундаги воқеалар бугунги тўйларимиз ҳақида сўзлаётгандек туюлаверади. Нега шундай дейсизми? Негаки, "тўйимиз маҳаллада дув-дув гап бўлсин", деб ҳою ҳавасга берилган Пошшахон бугун исрофу уволдан қўрқмайдиган, тўйдан кейин рўзғори ночорлашиб қолишини хаёлига ҳам келтирмайдиган бугунги айрим аёлларга ўхшамайдими? Ёки ўсал ётган қариндошидан тортиб, куёвнинг божаси, ҳатто "магнитафон жинниси" бўлган кичкинтойларгача сийлаб, "тағин нимани унутдик?" деб турган бурунги кайвонилар бугунгисидан нимаси билан фарқ қилади?\n"Артистлар икки "группа" бўлиши керак...". Фильмда келиннинг тоғаси бу гапни айтган пайтда ҳали кўтарма кранли видеостудия ва шоколод ифорини пуфак қилиб сочадиган ускуналар, тўйхонанинг тўрт томонидаги тўй жараёнларини кўрсатиб турадиган улкан мониторлар кашф этилмаган эди. Ёки 10 жуфт қора "Каптива"дан кортеж тузиб, кўча айланишлар бўлмаган. Ёки тўй оқшомида келин ва куёв алоҳида "вальс"га тушиши, икки-уч соатгина турадиган миллионлаб сўмлик саҳна безаклари, "фотосессия", "видеоклип"лар, одам бўйи баробар дабдабали альбомлару Ҳолливуд кинолари сингари дабдабали дисклар бўлмаган. Агар бўлганида борми, бугунги ёшлар бунданда бошқачароқ "ҳунар"ларни ўйлаб топишармиди...\nЎйлаб қоласан-да киши, ўшанда Эргаш Каримов замбаракнинг ўқини қаттиқроқ отмаган экан-да - "гумбур" этиб, бу ярамас иллатлар таг-туги билан йўқолиб кетармиди?!\n«Орзу-ҳавас» ниқобидаги кибр\nХалқимизда "мушук текинга офтобга чиқмайди", деган ажойиб мақол бор. Ҳамма ҳам бирдек тўй қила олмайди-ку! Айрим бойваччалар фарзандимнинг кўнгли ўксимасин, деб оғзидан чиққанини муҳайё қилишаяпти. "Ўнта "Каптива" нима бўпти, истасанг, ўнта оқ, ўнта қорасини дарвозамиз тагига тизиб қўяман. Энг муҳташам тўйхонада 1000 кишилик базм уюштираман. Гўшт "тиздан", ароқ гўё дарё бўлиб оқади", — дейди. "Қилсам, ўз қизимга, ягона фарзандимга қилаяпман-ку! Элу юрт боламга қанчалик меҳрибон, "орзу-ҳавасли" одам эканимни кўриб қўйсин", — дейди. Ўша куни дастурхонга қўйилган қўю курканинг тандир гўшти, товуғу балиқ, банану киви, ранг-баранг салатлар, турли хил ичимликлар, суюғу қуюқ овқатлар... эҳҳе, буни кўрган одамларнинг оғзи ланг очилиб қолади. Унинг устига Тошкентдан келган, бундайроқ рўзғорнинг бир-икки йиллик харажатини икки соатда ишлаб кетадиган казо-казо санъаткорлар куйлаб турибди. Шу даврада ўтирганингдан сўнг тўй эгасининг ҳурмати учун ўша санъаткорнинг чўнтагига 10-15 минг сўм солиб қўймасангиз, уят бўлади-да. Столинг ёнига келиб, қийшанглаётган ўйинчини ҳам қуруқ қўл билан қайтариб кўринг-чи, қўядими сизни. Мусиқа ва санъаткор овози шунчалик баландки, ёнгинангизда ўтирган киши билан суҳбатлаша олмайсиз-ей. Шовқиндан қулоқ пардаларингиз зириллаб, уч кун гарангдай бўлиб юрасиз.\n«Элликка кирмасдан инфаркт бўлишаяпти...»\n"Қилса ўз фарзанди учун қилибди, ўзининг маблағидан қилибди, сизга нима?" дегувчилар ҳам топилиб қолиши мумкин. Уларнинг фикрларини инкор эта олмайман. Аммо бундай серҳашам тўйларни кўрган ёшлар ундан андаза олишаяпти-да. Онасига, отасига худди шундай тўй қилиб берасиз, йўқса, тўй бўлмайди, деб шарт қўйишаяпти-ку! Куёвга "эшигим ёнида ўнта қора "Каптива" қатор турмаса, чиқмайман", деб оёқ тираб турган келинчаклар камми? Тўғри, "бир кунлик тўй ўтади-кетади", лекин... тўйдан кейин олинган қарзларни қайтариш қанчалик катта машаққат эканини дабдабабозларимиз нега ўйлаб кўришмаяпти?\nШу йил 3 август куни бўлиб ўтган мамлакат ижодкор зиёлилари вакиллари билан учрашувда Президент ушбу фикрларни билдирди:\n"Мана, ўзинглар кўряпсизлар, соппа-соғ юрган айрим одамлар элликка кирмасдан туриб тўсатдан инсульт бўляпти, инфаркт бўляпти. Сабабини суриштирсангиз, бошқалардан қолмасликка тиришиб, катта тўй қиламан, деб қарзга ботган бўлади. Ҳали қарзидан қутулмасдан, яна тўй қилиши керак. Очиғини айтадиган бўлсак, тўй-ҳашамлар билан боғлиқ ортиқча харажатлар минг-минглаб оилаларнинг нафақат иқтисодий аҳволига, балки, бутун ҳаётига жиддий салбий таъсир кўрсатмоқда. Бугун ҳаётимизда кўпайиб бораётган оилавий можаролар, уруш-жанжаллар, ажралишлар, қудалар ўртасидаги совуқчилик сабаблари ҳам аксарият ҳолларда худди шу нарсага бориб тақалади".\nБу фикрга мисоллар жуда кўп. Мана, яқинда нишонлик бир танишим мени тўйга айтди. Кенжа қизини узатаётган экан. Уйига эмас, Қарши шаҳридаги муҳташам бир тўйхонага пешинда келинг, деди. Ҳайрон бўлдим. Қиз чиқараётган киши тўйни уйида, қўни-қўшнини, ёру биродорларини айтиб, ош дамлаб, ўтказарди. Қиз ўз уйидан отаси тиззасига бош қўйиб, рози-ризолик сўраб чиқиб кетарди. Ота эса оқ фотиҳа берарди. Эндиликда бу маросим тўйхонага кўчирилибди. Энди бир ўйлаб кўринг, Нишон қаёқдаю Қарши қаёқда. Қиз чиқарувчи қўни-қўшниси, қавму қариндоши ва дўсту ёрларига автобус ёллаб, Қаршига олиб боради. Тўй тугагач, тағин олиб қайтади. Бундан ташқари, ўша тўйхонага камида 250 кишига ижара ҳақи тўлайди. Масаллиғу, мева-чева, нон, қанд-қурс, ичимлик, санъаткор, даврабоши, видео ва бошқа харажатларни айтмайсизми?\n— Нимага керак сизга шунча ташвиш, тўйни уйда, кичикроқ даврада ўтказсангиз бўлмайдими? - дедим ўша танишимга.\n— Қанийди уйдагилар рози бўлишса, — дейди у. — Жон-жон деб базмни хонадонимда ўтказардим, лекин қизим йиғлаб ўтирибди. "Буёғи Самарқанду Бухородан, Андижону Тошкентдан курсдошларим келади, уларнинг кўпчилиги тўйни шинам тўйхоналарда қилган, мен улардан камми?", дейди. Онаси ҳам, амма-холалари ҳам менга "зиқналик қилиб, кенжа қизингизни ўкситманг", дейишаяпти. Барча шундай қилаяпти, нима қилай, қанийди шу тўйдар ихчамлашса. Менга ҳам яхши бўларди. Тўйни ресторанда ўтказиш учун анчагина қарз кўтардим, уни узиш ҳақида ўйласам, юрагим увишиб кетади. Ростини айтсам, ота сифатида дабдабали тўйни ихчамлаштиришга қурбим етмади.\nКуёв рулда, келин «рол»да...\nТўй, бу инсон ҳаётининг қувончли онларидир. Одамзод бир кунлик тўй учун бир умр йиғиниб юради. Элга тўй бермоқни шараф, деб ҳисоблашади. Бу халқона ва қадимий қадрият. Лекин шу кейинги пайтларда тўйлар дабдабабозлик билан ўтаяпти. Ҳар йили янги-янги "одат"лар ўйлаб топилаяпти. Мана, қаранг, "Каптива"лар карвонида келин-куёвни шаҳарда айлантиришларга энди кўника бошлаганимизда, куёвнинг рулга ўтириб, келинни ёнига олиб, шаҳарни сайр қилиш одати ҳам "урф"га кирибди.\n— Бу "одат"га мен умуман қўшилмайман, — дейди косонлик ёшлардан бири Элбой Қулманов. - Куёв тажрибали ҳайдовчи бўлганида ҳам тўй кунидаги ҳаяжон, "бахтли онлар сурури", қолаверса, узундан-узун автокарвон салобати уни ҳовлиқтириши, чалғитиши табиий. Бунинг оқибати яхшилик билан тугамаслиги мумкин. Бу каби янгича "урф-одат"ларни ким чиқараяпти? Ёшларми? Ёки беш-тўрт сўм пул ишлаб олиш илинжида тўйлар бўйича хизмат кўрсатувчи тадбиркорлар ўйлаб топишаяптими? Агар улар ўйлаб топишаётган бўлса, ёшлар уларга кўр-кўрона эргашаверадими?\nТасаввур қилинг, куёв қора костюм-шим, оқ кўйлак ва галстукда рулда машина ҳайдаб бораяпти. Келин қимматбаҳо ҳарир кўйлакда, турфаранг бўёқлар остида туққан онаси ҳам таниёлмайдиган қиёфада, "бахтиёр сулув" ролида куёв ёнида ўтирибди. "Бахтиёр жуфтлик" йўл-йўлакай суҳбатлашиб кетишмоқда. Уларни суратга ва видеога олишмоқда. Бу жараён айнан гавжум ва серқатнов шаҳар кўчаларида рўй бераётганига нима дейсиз? Рулдаги куёв бехосдан эҳтиётсизлик қилиб қўйса нима бўлади? Тўй бир лаҳзада азага айланмайдими? Бу ҳақда ёшлар бош қотиришмаса, лоақал ота-оналар ўйлаб кўришса бўлмайдими? Дарвоқе, бугун шаҳарларимиз кўчаларида ҳашаматли от-аравада сайр қилаётган "романтика"га ишқибоз "бахтиёр жуфтлик"лар ҳам кўпайиб қолди. Бу кетишда эрта-индин "романтик"ларимиз вертолётда сайр қиламиз, дейишсаям индамай қараб тураверамизми?\nБу қўшиқни эшитгансиз. Қайси тилдалигини билмадиму, ўзбек тўйларида, айнан келин-куёв базмида бетайин бу қўшиқ бир неча бор янграяпти. Сўзи ва оҳангига мос тарзда йигит-қизлар тебранишаяпти. Бу ҳолатни кўриб, қани ўзимизнинг ўзбекона куй, қани "Тўйлар муборак" ёки халқона оҳангдаги ўзбекча яллалар, дегим келади. Юракларга ором бахш этувчи ўзбекча қўшиқлар йўқми? Бор бўлса, нега ёшларимиз қандайдир "Шики-шики ба-ба" деб айтилувчи, маъноси нима эканини англамай туриб унга рақсга тушиб ётишибди?\nТўйларимизда она юрт, Ватан, оила, бахт, муҳаббат ва тинчлик ҳақида қўшиқлар айтилса, қандай яхши. Ҳам оҳанглари дилни яйратади, ҳам сизни шу азиз ватанга бўлган муҳаббатингизни юксалтиради. Лекин тўйларда санъаткорлар ўзи истаган қўшиқни куйлайверишади. Ҳеч ким уларга "бу қўшиқни айтма, даврага мос эмас", демайди-да. Аслида, бу гапларни уларга ким айтиши керак? Тўйни эгасими ёки маҳалла раисими? Ана шундай тартиб ўрнатилмагани учун ҳам тўйларимизда "Соп-сари", "Ойша", "Ёмонсан", "Ёшсан", "Каптива минади замонамиз қизлари" "Чал-чалай, чал-чалай" каби маънавиятимизга зид ва ҳеч қандай маъно-моҳият касб этмаган "қўшиқ"лар айтилмоқда.\n— Телевидение ёки радиода айтилаётган қўшиқлар балки бир сидра "ғалвир"дан ўтказилар, лекин тўйлардаги қўшиқларни ҳеч ким назорат қилмайди, — дейди Қарши муҳандислик-иқтисодиёт институти ўқитувчиси Мансур Мусаев. — Айрим санъаткорлар айтаётган қўшиқлар бемаза ва бетайин сўзлардан иборат, мусиқаси эса шовқин-суронни эслатади. Санъаткорлар тўйларга мос қўшиқларни саралаб айтишса, мақсадга мувофиқ бўларди.\nХўш, бу ҳақда ёшларнинг фикри қандай?\nҚарши санъат коллежи мусиқа назарияси йўналиши ўқувчиси Азиза Эсонова фикрлари билан қизиқдим.\n— Тўйларга таклиф этилаётган қўшиқчилар менинг назаримда санъаткор эмас, балки бизнес вакилларига ўхшашади, — дейди у. — Улар санъатни бизнесга айлантириб юборишган. Бўлмаса, ўз устида ишлаб, халқона лапарлар, яллалар айтишса бўлмайдими? Халқимизнинг маънавий мулкига айланган қанчадан-қанча халқ қўшиқлари айтилмасдан турибди. Уларга қайта жон бахш этиш бугунги санъаткорларимизнинг вазифаси эмасми?\n«Кўрпангга қараб оёқ узат...»\nЯқинда Қарши шаҳридаги тўйхоналардан бирида тўй базмидан қайтган ўртоғимнинг кайфияти сал тушкунроқ эди. Уни гапга солдим.\n— Тўй яхши ўтдими?\n— Дастурхон зўр, кам-кўстсиз, аммо шу артисти ёқмади-да. Шовқиннинг кучлилигидан тўйхонада ўтириб бўлмади-ей. На қўшиқнинг сўзига тушунасан, на мусиқасига. Аммо столда йўқ нарсанинг ўзи йўқ. Роса безатишибди, ўзиям. Қуюғу суюқ овқатларни қўя турайлик, яхна гўшту "тандир"нинг мўллиги мени ҳайратлантирди. Тортнинг катталигини айтмайсизми? Уни қаерда, неча сўмга тайёрлатишди экан? Ўйлаб қолдим, яқинда ўзим ҳам тўй қилсам, шунча нарса қўя оламанми?\n— Ким сенга шундай тўкин дастурхон ёзгин деяпти, одмироқ қилавер.\n— Йўқ, жўра, булар шундай тўй қилади-ю, мен қилмайманми? Қарз-ҳавола қилиб бўлсаям қиламан.\nҲа, шунақа, тўйлар кимошди савдоси ўхшаб қолди ўзи. Энди бу йигит чираниб бўлса ҳам тўй дастурхонига ўша бойвачча каби таом тортади, Майни кетма-кет қўяди. Тўй ўтади. Эртага-чи? Унинг ҳоли не кечади? Наҳотки бу ҳақда у бош қотирмайди. Йиллаб йиққан бойлигини бир кунда елдек совуриб юборишнинг оқибатини. Балки у кўрпасига қараб оёқ узатса яхши бўлардими? Нега унга маҳалла раислари ва оқсоқоллар "ҳаддингга қараб тўй қил", дейишмайди?\n«Тўйга борсанг, тўйиб бор...»\nҚишлоқда бир одам одмироққина тўй қилиб, ўғлини уйлантирди. Тўғри, базм тўйхонада ўтди, қавму қариндош, дўсту жўралар йиғилди. Дастурхонга икки хил таом тортилди. Ичимликлар ҳам меъёрида қўйилди. Серҳашам ва тўкин тўй базмларида ўтириб ўрганиб қолган айрим кишилар бироз ранжишди. Ҳатто бир киши рўй-рост айтди ҳам:\n— Ошу шўрвадан бошқа нарса бермайсизларми, гўшт олиб келинг, ароқдан қуйинг, — деди у.\nШунда унинг ёнида ўтирган кексароқ киши танбеҳ берди:\n— Болам, тўйга қорин тўйғазиш ёки майхўрлик учун келинмайди. "Тўйга борсанг, тўйиб бор", деган нақлни унутдингми?\n— Эй, отахон, тўй эгаси элнинг дастурхонидан еган-ку, энди уям берсин-да зиқналик қилмай, — деди бояги йигит тутақиб.\nБу суҳбатни эшитиб, ҳайрон бўлдим. Ахир бу икки ёшнинг бахт тўйи, "ошқозон базми" эмас-ку! Тўйга фақат еб-ичиш, ширакайф бўлиш учун бориш айрим кишилар учун одат тусига айланиб бораётгани ачинарли ҳол.\n— Айрим кишилар тўй дастурхонини шунчалик тўлдириб юборишадики, овқат ёки пиёлани қўйишга жой тополмай қоласиз, — дейди Қарши шаҳридаги 35-мактаб ўқитувчиси Гулнора Мўминова. — Бунақа серҳашам дастурхонни мен ёқтирмайман. Ахир тўйга тўйиб, таом ейиш учун борилмайди-ку! Келин-куёвга бахт тилаш, табрик сўзлари айтиш, меъёрида рақс тушиш ёки уларнинг қўлини сиқиб, қутлаш керак. Тўйларимизда эса келин-куёв устидан пул сотиш, гул отиш, катта торт ясатиб, кўз-кўз қилиб кесиш, келин-куёвни алоҳида вальсга тушиши каби одатлар пайдо бўлаётгани кишини ташвишлантиради. Фарзандларимизга ётиғи билан тушунтириш керак, бир кунлик тўйни дабдабабозликка айлантиришдан ҳеч қандай наф йўқ. Фақат "тўй зўр бўлди", деган гап айтилади-ю, бир-неча кундан кейин унутилиб кетади. Ота-онанинг қарзга ботгани, уни узолмай йиллаб қийналишлари қолади.\n— Яқинда пойтахтимизда бир қайнона куёв томон юборган ёпинчиқ мато чет элники бўлмагани учун тўйни тўхтатибди, - дейди Тошкент давлат юридик институти талабаси Нурбек Тошканов. - Эшитиб ҳайрон бўлдим, кошки эди ўша мато келин-куёвнинг бахтли ҳаёт кечиришига кафолат бера олса. У бир парча мато-ку! Шуни деб, бир-бирига талпиниб турган икки ёш бахти саробга айланса-я. Бундай воқеалар жуда кўп бўлаяпти. Гоҳида келин ўжарлик қилиб, алламбало янги одатларни қилишга куёвни ундаётган бўлса, баъзида ҳою ҳавасга берилган куёв ёки ота тўйни ҳаддан ташқари дабдабали қилиб юбораяпти. Бунинг олдини олиш учун, энг аввало, ёшлар маънавиятини юксалтириш керак. Мен аминманки, маънавиятли, маданиятли ва тушунган йигит-қиз ҳеч қачон дабдабаю серҳашамликка берилмайди.\nБир бўлажак келин-куёвга "шу "Каптива"нинг нима кераги бор, унинг ўрнига бирорта рўзғорга зарур бир буюм олайлик", - дебди. Қаранг, куёв рози бўлмабди-ей. "Мени ким деб ўйлаяпсан, "Каптива" ҳам бўлади, ўша сен айтган буюмни ҳам олиб бераман", - дебди. "Тўйимиз энг катта тўйхонада ўтади, дастурхон тўкин бўлади, артисту раиснинг, видеостудиянинг энг зўрини олиб келаман", — дея мақтанибди.\nУйга келса, отаси ва онаси бошини хам қилиб турган экан. "Сен айтган нарсаларга пулимиз етмайди, болам, тўйни ихчамлаштирайлик", — дейишса, "йўқ, мен келинга ваъда берганман", — деб сўзида қатъий туриб олибди.\nХўш, бунисига нима дейсиз? Ўзи асли йўқ нарсага катта ваъда бераётган бундай "валломат"лар қайдан пайдо бўлаяпти? Кошки ўзи ҳали тайинли бир ишнинг бошини тутиб, уйга иккита нон кўтариб келган бўлса...\nПрезидентимиз Шавкат Мирзиёев ижодкорлар билан учрашувда сўзлаган нутқида шундай деган эди:\n"Яқинда ўтган Ёшлар иттифоқи қурултойида мен ёшларнинг оғзини пойладим. Бирорта йигит ёки қиз чиқиб, "Эй, дўстлар, тенгдошлар, биз уйланамиз, турмушга чиқамиз деб ота-оналаримизни ниҳоятда қийнаб қўйдик. Келинглар энди, уларни бундай оғир ташвишга қўймайлик, келажагимизни, миллатимизнинг шаънини ўйлаб, тўйларимизни камтарона, ихчам қилиб ўтказайлик", деган гапларни айтармикан, деб кутдим. Афсуски, улардан бу масалада ҳеч қандай фикр эшитмадим".\n— Ота-оналаримизни ташвишга қўйишни биз истамаймиз, — дейди Ғузор туманидаги Халқобод қишлоғида яшовчи ёш тадбиркор Нигора Нарзуллаева. — Афсуски орамизда дабдабабозликка муккасидан кетган тенгдошларимиз бор. Уларга қарата айтмоқчиманки: "никоҳ тўйи қанчалик камтарона ва чиройли ўтса, икки ёшнинг ҳаёт йўли ҳам шундай чиройли бўлади. Ҳою ҳавасга берилиб, қилинган данғиллама тўй бир кунда ўтиб кетади, у келин куёвга бахту тахт тортиқ эта олмайди. Буни ҳеч қачон ёдингиздан чиқарманг, тенгдошлар".\nБу «савдо» ҳар кимнинг бошида бор...\nМақолани ёзаётган пайтимда аёлим ёнимга келиб:\n— Дадаси, тўй кунини қачон белгилаймиз? - деди.\nШунда ўзим ҳам яқинда тўй қилиб, ўғлимнинг бошини иккита қилиш тараддудида юрганим хаёлимга келди.\n— Тўйни белгилашдан олдин қудалар билан бир гаплашишим керак, — дедим аёлимга.\n— Нимани гаплашасиз, ҳаммасини эл қатори қилаверамиз-да.\n— Тўғрику-я, яна бироз ихчамлаштирсак, мана, масалан, шунча нарса бериш керак, деб қаерда ёзиб қўйилган?\n— Эй, шу зиқналигингиз қолмади, қолмади-да, агар берилаётган нарсаларни камайтирсангиз, қудалар "назари паст экан" демайдими? Қўйинг, шу гапларни, ким айтади сизни, фалон жойда ишлайди деб. Унинг устига элнинг тўйидан еганмиз, биз ҳам едиришимиз керак-ку!\nМана, кўраяпсизми, тўйни ихчамлаштириш бу биргина тўй соҳибларию соҳибаларининг ихтиёрида эмас. Бу катта ижтимоий муаммо бўлиб, уни кенг жамоатчилик, оқсоқоллар, маҳалла фаоллари ҳамжиҳатликда ечиши лозим.\nЮртимизда айни тўй мавсуми. Ҳар куни тонгда карнай-сурнай навоси эшитилиб турибди. Халқимизнинг яхши кунлари кўп-да. Илоё, яхши кунлар, тўю тантаналар янада кўпайсин, ҳар биримизни тўйларга етказсин! Фақат тўй-тантанани обрў орттириш, мартабага эришиш, ўзини кўрсатиб қўйиш учун қилмайлик. Исрофу уволни, инсофу диёнатни ёддан чиқармайлик. Бир кунлик тўй ўтади-кетади, лекин... Халқимизда "Кенгашли тўй тарқамас", деган гаплар ҳам бор-да...\nтўй тўй маросими тўй-ҳашам


MR Лидокаин гидрохлориди – Meducate.uz – Дорилар ҳақида маълумотлар ўзбек тилида\nMR Лидокаин гидрохлориди\nHome Йўриқномалар MR Лидокаин гидрохлориди\nMR LIDOCAINI HYDROCHLORIDUM\nПрепаратнинг савдо номи: MR Лидокаин гидрохлориди\nфаол модда: лидокаин гидрохлориди – 20 мг.\nёрдамчи моддалар: натрий хлориди 6 мг, инъекция учун сув 1 мл гача.\nТаърифи: рангсиз,тиниқ суюқлик.\nФармакотерапевтик гуруҳи: Маҳаллий оғриқсизлантирувчи восита.\nМаҳаллий анестетик, ацетанилид ҳосиласи. Таъсирни тез бошланиши, ўртача фаоллиги ва токсиклиги ва таъсирни ўртача давомийлиги билан характерланади. Анестезиянинг барча турларини: терминал, инфильтрацион, ўтказувчи анестезияни чақиради. Шунингдек яққол антиаритмик фаолликка эга. Бу таъсирининг механизмида натрийнинг асосий оқимини камайиши ва калий оқимини кўпайиши натижасида спонтан диастолик деполяризация тезлигини секинлашиши муҳим роль ўйнайди.\nПрепарат Пуркинье толалари ва юрак қоринчалари мушакларида самарали рефрактер даврни ва ҳаракат потенциалининг давомийлигини қисқартиради (антиаритмик воситаларнинг IB синфи). Шунингдек, препарат порок қоринчалари фибриляциясининг бўсағасини оширади. ЭКГ да Q-T оралиғини қисқариши аниқланади. Миокарднинг қисқарувчанлиги пасаймайди ёки жуда кам даражада пасаяди. Автоном нерв тизимига таъсир кўрсатмайди.\nЖигар орқали биринчи ўтишида препаратнинг 70% фаолсизланади. Организмда катта ҳажмдаги суюқликда тақсимланади. Плазмадаги терапевтик концентрацияси 1,5-6 мкг/мл ни ташкил қилади, бундан юқори концентрацияси токсик ҳисобланади. Плазма оқсиллари билан боғланиш даражаси 60-80% ни ташкил қилади. Йўлдош ва орқа мия суюқлигига осон ўтади. Қисқа вақт таъсир қилади. Узоқ муддатли инфузиядан кейин ярим чиқарилиш даври (Т1/2) 90 минутни ташкил қилади. Жигар касалликларида Т1/2 2-3 марта ошиши мумкин. Жигарда гидролиз йўли билан парчаланади. Сийдик орқали метаболитлар кўринишида чиқарилади.\nМаҳаллий оғриқсизлантирувчи восита сифатида лидокаин қуйидаги мақсадлар учун: аппендектомияда, чуррани кесиш операциясида ва бошқа жарроҳлик аралашувларда инфильтрацион анестезия учун; стоматологияда оёқ-қўллар жарроҳлиги ва бошқаларда ўтказувчи анестезия учун; нерв тутамларини блокадаси учун; кичик чаноқ аъзолари, оёқлар ва бошқалардаги операцияларида эпидурал ва орқа мия анестезияси учун; урологияда, офтальмологияда, стоматологияда шиллиқ қаватларини терминал анестезияси учун; шунингдек, турли жарроҳлик операцияларида, бронхоскопия ва бошқа муолажаларда қўлланади.\nАнтиаритмик восита сифатида лидокаин моно- ва политоп қоринчалар экстрасистолияси ва турли генезли тахикардияни даволаш ва олдини олиш учун, шу жумладан миокард инфарктининг ўткир даврида, қоринчалар фибриляциясини бартараф этиш учун ва қўшимча восита сифатида юрак дефибриляциясида, юракни катетиризацияси ва ангиокардиографиясида ва бошқа шунга ўхшаш диагностик муолажаларда қўлланади.\nИнфильтрацион анестезия учун 0,5% ли эритмалари қўлланади, уни 2% ли эритмасини керакли миқдордаги натрий хлоридининг стерил физиологик эритмаси билан суюлтирилиб тайёрланади. Умумий доза 300 мг (0,5% ли 600 мл эритма) дан ошмаслиги керак.\nПериферик нервларнинг анестезияси учун 2% ли эритма ишлатилади; максимал умумий доза 400 мг (2% 20 мл эритма); нерв тутамларини блокадаси учун – 2% ли 5-10 мл эритма; эпидурал анестезия учун – 2% ли эритма 15 мл дан кўп бўлмаган миқдорда қўлланади.\nПрепаратнинг таъсирини узайтириш учун адреналин гидрохлоридининг 0,1% ли эритмасини қўшиш мумкин (5-10 мл препарат эритмасига 1 томчидан, аммо эритманинг умумий миқдорига 5 томчидан кўп қўшиш мумкин эмас).\nОфтальмологияда 2% ли эритмалари қўлланади: бевосита текширишдан ёки жарроҳлик аралашувидан олдин кўзнинг конъюктивал бўшлиғига шу эритманинг 2 томчиси 30-60 секунд оралиғида 2-3 марта томизилади.\nАнтиаритмик восита сифатида препарат вена ичига (в/и) юборилади: аввал оқим билан (3-4 минут давомида) ўртача 80 мг дозада (2% ли 4 мл эритма), сўнгра 1 мл да 2 мг модда сақловчи эритма кўринишида минутига ўртача 2 мг дан томчилаб юбориш давом эттирилади.\nОдатда бундай эритмани олиш учун 2% ли 6 мл эритма натрий хлоридининг стерил физиологик эритмаси билан 60 мл га етказилади. Беморнинг ҳолатига қараб, инфузия 24-30 минут давом этиши мумкин. Сутка давомида юбориладиган 2 мг/мл сақловчи эритманинг умумий миқдори 1200 мл дан ошмаслиги керак.\nШунингдек, аввал в/и оқим билан (секин, 3-4 минут давомида) 80 мг (2% ли 4 мл эритма) юборилади ва бир вақтнинг ўзида мушак орасига (м/о) (думба ёки дельтасимон мушакка) 400 мг (10% ли 4 мл эритма) юборилади; сўнгра ҳар 3 соатда м/о 200-400 мг дан (10% ли 2-4 мл эритма) юбориб турилади.\nПрепарат одатда яхши ўзлаштирилади, бироқ в/и тез юборилганида артериал қон босими кескин пасайиб кетиши ва коллапс юз бериши мумкин. Тизимли қўлланилганида шунингдек бош оғриғи, бош айланиши, уйқучанлик, безовталик, қулоқларда шовқин, тил ва оғизнинг шиллиқ пардасини увишиб қолиши, кўришни бузилиши, тиришиш хуружлари, дезориентация, тремор, артериал қон босимини пасайиши, брадикардия юз бериши мумкин.\nАмид ҳосилалари бўлган маҳаллий анастетикларга юқори сезувчанликда, Вольф-Паркинсон ва Стокс-Адамс синдромларида, синус тугунининг заифлиги бўлган кекса беморларда, I-III даражали атриовентрикуляр ва интравентрикуляр блокадада, суправентрикуляр аритмияларда, яққол брадикардияда, кардиоген шокда, жигар фаолиятининг оғир бузилишларида, миастенияда. ҳомиладорликда, лактация даврида, 12 ёшгача бўлган болаларда, препаратга юқори сезувчанликда тизимли қўллаш мумкин эмас.\nОрганизмда препарат метаболизмга учраганида парааминобензой кислотаси ҳосил бўлмагани туфайли, у антисульфаниламид таъсир кўрсатмайди ва сульфаниламид препаратларини қабул қилаётган беморларда қўлланиши мумкин.\nПрепаратни бошқа антиаритмик дори воситалари билан бирга қўлланганда уларнинг антиаритмик ва токсик таъсирларини тўпланиши (кардиодепрессив таъсири, МНТ қўзғалиши, галлюцинациялар) кузатилиши мумкин.\nЖигар фаолияти сусайган (масалан, жигар циррози) ёки жигарда қон оқими сусайган беморлар учун (масалан, юрак етишмовчилиги ва ўткир миокард инфарктида), гиповолемияда, шокда, буйрак етишмовчилигида, шунингдек 65 дан ошган беморлар учун препаратнинг суткалик дозасини 2 марта камайтириш керак, қабул қилиш давомийлиги ҳам, шунингдек мумкин қадар қисқартирилиши керак. Агар препаратни юбориш бир суткадан ортиқ давом этса, уни чиқарилиши секинлашади, шунинг учун дозани камайтириш керак. Препаратнинг инъекцияларида ЭКГ ни доимо қайд қилиб туриш керак.\nБўлиши мумкин бўлган ножўя таъсирларни олдини олиш учун, парентерал юбориш учун қисқа таъсир этувчи барбитуратлар ва тремор, клонико-тоник тиришишларга қарши таъсир кўрсатиши учун бензодиазепин қатори транквилизаторлари; гипотония ривожланганда в/и юбориш учун симпатомиметик воситалар; брадикардияда в/и юбориш учун атропин (0,5-1,0 мг) тайёр туриши керак. Доза ошириб юборилганда юқорида баён қилинган симптомлардан ташқари, коллапс ва МНТ ни сусайиши ривожланиши мумкин. Бундай ҳолларда, юқорида санаб ўтилган препаратлардан ташқари ўпканинг сунъий вентиляцияси ёки бошқа реанимацион чора- тадбирларни ўтказиш лозим бўлиши мумкин.\nСинусли брадикардия ва тўлиқ бўлмаган юрак блокадаси бўлган беморларда препаратни қўллашдан олдин атропин, изопротеренол ёки электрик ритмни юритувчиси ёрдамида юрак ритмини тезлаштириш керак. Акс ҳолда оғир аритмия ва тўлиқ блокада пайдо бўлиши мумкин.\nЦиметидин, бета-адреноблокаторлар ва МАО ингибиторлари билан бирга қўлланганида, препаратнинг токсиклиги ошади, бундай мажмуада қўллаш зарурати бўлганида, унинг дозасини камайтириш лозим.\nСимптомлари: юзнинг мимик мушакларини тиришишлари скелет мушакларининг тонико-клоник тиришишларига ўтиши, диспноэ, юрак тўхтагунича бўлган брадикардия, коллапсга қадар қон босимини яққол камайиши, бош айланиши, кўнгил айниши, қусиш.\nДаволаш: беморни синчиклаб ҳаётий муҳим кўрсаткичларни мониторинг қилиш мумкин бўлган горизонтал ҳолатга келтирилиши нафас йўлларининг ўтказувчанлигини ва кислородни юборилишини назорат қилишни марказий нерв тизими томонидан бузилишларда – бензодиазепин (масалан, диазепам) ёки ўта қисқа таъсир қилувчи (масалан, тиопентал) ёки қисқа таъсир қилувчи препаратларни юбориш (масалан, фенобарбитал), юрак-қон томир тизими томонидан – атропин юбориш. Гемодиализ самарасиз. Юракни тўхтаб қолишида – дарҳол юракни массаж қилиш зарур.\n2% ли инъекция учун эритма ампулаларда 2 мл дан. 10 ампуладан ўрамда.\nОлдинги мақолаЛейковорин кальций22.03.2018\nMR Лоперамид22.03.2018Кейинги мақола


20 Мар 2020 304\nХалқимизга, миллатимизга садоқат ва фидойилик билан хизмат қилишда чинакам намунадир.\nОдатда эрталаб уйқудан туришим билан қаҳва ичаман. Бугун эса ошхонага чиқишга ҳам улгурмадим: телефоним кетма-кет жиринглашни бошлади. Озгина иккиланиб телефонни кўтардим.\n«Бугун соат 15:30да Президентимиз видеоселектор йиғилишини ўтказадилар, кечикмай келинг», деди суҳбатдошим жиддий оҳангда.\nУйқу аралаш яхши англолмадим ва сўрадим: «Президент Администрацияси биносидами?».\n«Ҳа», деди ўша жиддий овоз.\nНегадир хавотирим ошди ва яна савол беришга ўтдим. «Ахир бутун дунёда коронавирус бўйича ташвишли хабарлар тарқалиб ётган бўлса, бу Президент учун хавфли-ку?!», дедим қайғуриб...\n«Чунки бошқа давлатлар раҳбарлари шу кунлар бевосита мулоқотларни чекладилар».\n«Кун тартибида муҳим масалаларбор. Шулар муҳокама қилинади»,деди яна ўша жиддий овоз.\n«Тушундим», дедим ва телефон тугмасини босдим. Сўнг мажлисга тайёргарликкўришни бошладим.\nПрезидент Администрацияси биносига барвақт бордим. Хавотирларим мутлақо асоссиз эканлигини кўрдим. Бу ерда ҳаммаси батартиб: иситма борми, йўқми шифокорлар ҳаммани доимий назорат қилиб турибди. Қўл бериб ҳеч ким кўришмаяпти, бактерияларга қарши антисептик воситалар бемалол, ниқоблар бериляпти.\nЧамаси 15:40да кенгайтирилган видеоселектор йиғилиши бошланди.\nЎзбекистон Президенти Шавкат Мирзиёев юзга яқин одам ўтирган залга кириб келди, саломлашиб, ўтиринглар, деди.\nТожсимонвирус ва унинг оқибатлари ҳақида анча ва батафсил тўхталиб ўтилди. Давлатимиз раҳбари шошмай, бу муаммони ечимлари тўғрисида гапирди. Сўнг маҳалла ва оила муаммолари, янги ташкил этилган вазирликтизимини яратиш ҳақидаги масалалар муҳокама этилди.\nАммо, мени ёзишга ундаган жиҳатлар бошқа...\nЙиғилишда ўтириб жуда кўп нарсаларни ўйладим. Сиёсатшунос сифатида яқин 30 йилдаги мажлислар ва раҳбарларни таққослаб кўрдим.\nЎтган асрнинг 90-йилларидан бери катта сиёсатни “ичкарисидан” кўрган ва узоқ йиллар Президент матбуот хизматида ишлаганим учун кўплаб мажлисларда қатнашганман. Хориждаги олий даражадаги саммиту, вилоят ва туманлар, энг чекка қишлоқларгача бўлган ташрифлар иштирокчиси ўлароқ ўз фикримни айтгим келди.\nСиёсатшунослик объекти ва субъектлари ҳаракати олимлар кузатуви учун жудаям муҳим, айниқса амалий politics ва political science учун.\nПрезидент Шавкат Мирзиёевнинг мен билган бошқа буюк сиёсатчилардан, ўзимиздаги олдинги давлат раҳбарларидан фарқи шундаки, ёнидаги одамнинг лавозимидан қатъий назар — у вилоят ҳокими бўладими, туман раҳбари ёки оддий фуқароми уларни диққат билан тинглайди. Асло уларнинг гапини бўлмайди, тўхтатмайди. Бу муҳим жиҳат, гарчи биринчи қарашда бундай туюлмаса-да. Агар шу масала бўйича саволи бўлса суҳбатдошининг гапи тугагандан сўнг беради. Ҳар бир туман, қишлоқдаги вазият, одамлар ташвиши билан обдон қизиқади. Қандай ёрдам бериш кераклиги ҳақида бирга бош қотиради. Раҳбаримиз суҳбатдоши сўзларини тинглар экан, теран нигоҳ, ўткир назар билан шу масаланинг, шу ҳудуднинг ич-ичига кириб кетади.\nЎзбекистон катта давлат. Вилоят, туман, маҳалла ва қишлоқлари бисёр мамлакат. Шавкат Миромонович ҳар бир туманнинг паспортини, баланд-пастларини ҳам яхши билади: у ернинг ўзига хос жиҳатлари, қишлоғу маҳаллалар кайвониларининг исми, шарифигача билади. Ҳар бири бўйича ўзига ҳос маслаҳат бера олади. Шу билан бирга муаммо ечимининг калитини айта оладиган ШАХС кўринади кўз олдингизда. Бугун ҳар бир мамлакат раҳбари ҳам деярли ойда бир неча марта ўз вилоят раҳбари ва фаоллари билан мулоқот қила олмайди.\nЯна бир муҳим жиҳат: Осиё ё Шарқ деганда одатда раҳбар олдида қўл остидагиларнинг кўзини бир нуқтага тикиб, бош эгиб ийманиб туриши гавдаланган бўлса, бугун бизда мутлақо бошқача ҳолат. Президентимиз хоҳ Бош вазир бўладими, ҳокиму вазирми ёки оддий деҳқонми у билан ўз соҳасининг ноёб мутахассиси сифатида самимий суҳбатлашади.\nШуларни кўриб, билиб турганингдан кейин Янги Ўзбекистонда Президентимиз командасида битта мақсад сари дадил ва садоқат билан қадам ташлагиси келади одамнинг. Зеро, бугун Президент олиб бораётган ислоҳотлар фақат раҳбарлар онгида эмас, оддий одамлар қалбида унмоқда. Бугунги раҳбар аввалги даврдагидек “катта машина”нинг кичик бир мурвати эмас, аксинча, бугунги раҳбар ШАХСдир. Тарихни эса шахслар яратади.\nПрезидент Шавкат Мирзиёевнинг ҳаёти ва фаолиятида шундай тамойил устувор: халқимизга, миллатимизга садоқат ва фидойилик билан хизмат қилиш!\n4 Мар 2020 4410\n7 Мар 2020 4142\n7 Мар 2020 3917\n5 Мар 2020 3714\n8 Мар 2020 3249\n9 Мар 2020 2955\n5 Мар 2020 2917\n10 Мар 2020 2724\n7 Мар 2020 2708\n5 Мар 2020 2662\n6 Мар 2020 2504\n4 Мар 2020 2209\n10 Мар 2020 2081\n10 Мар 2020 2007\n10 Мар 2020 1993\n16 Мар 2020 1968\n4 Мар 2020 1843\n28 Мар 2020 1431\n5 Мар 2020 1360


Ўзбекистоннинг 2016 йилдаги энг яхши мураббий ва футболчиси аниқланди / CHAMPIONAT.asia\n00:50"Барселона" Дембелега 15 кун вақт берди 0 00:30А Серия. "Қўшнилар жанги"да кучлар тенг келди 0 00:17АПЛ. "Манчестер Юнайтед" - "Арсенал". Асосий таркиблар маълум! 12 23:58Спортчилар ижтимоий тармоқларда 0 23:56А Серия. "Лацио" - "Удинезе". Асосий таркиблар маълум бўлди 2 23:36АПЛ. "Тоттенхэм" - "Брентфорд". Асосий таркиблар маълум! 1 23:22Собиқ "пахтакор"чилар "Пахтакор"га тўртта гол урган ўйиндан ГАЛЕРЕЯ 0 22:50"Навбаҳор" ҳужумчиси жамоадан кетди 22 22:28Ёш "Олимпик" тажрибали "Машъал"ни Про-лигага тушириб юборган учрашувдан ГАЛЕРЕЯ 4 22:10Футзал. Олий лига. Бугунги баҳслардан кейин мураббийлар фикрлари 0 21:46Уан-Биссака "Арсенал"га қарши ўйинда қатнашмайдими? 4 21:27Даврон Анваров: "Олимпик" Суперлигада яхши ўринлар учун курашади" 12 21:09Тимур Мамасидиқов: "Тимур Кападзе танаффусда кийиниш хонасида керакли гапларни айтгач, ҳаяжон йўқолди" 3 20:53Алишер Одилов: "Про лигада ўйнаб, ўз кучимизга ишончимиз ортди" 2 20:40Отабек Жўрақўзиев: "Олимпик"ни энди ҳеч ким ёш жамоа демайди. Чунки..." 7\nЎзбекистоннинг 2016 йилдаги энг яхши мураббий ва футболчиси аниқланди\n22 дек 2016 10:00\nТеглар : Темурхўжа АбдухолиқовОдил АҳмедовМирко ЙеличичДўппи-2016Энг яхши мураббийЭнг яхши футболчиОлий лига\nЎзбекистонда якунига етаётган йилнинг энг яхши мураббийи ҳамда энг яхши футболчиси аниқлади.\nОлий лига мураббийлари ҳамда жамоа сардорларининг овозлари асосида ўтказилган сўровномада уч йўналишда энг яхшилар аниқланди.\nОЛИЙ ЛИГАда ўйнаётганлар орасида "ЭНГ ЯХШИ ФУТБОЛЧИ" деб Тошкентнинг "Локомотив" клуби ҳужумчиси ТЕМУРХЎЖА АБДУХОЛИҚОВ тан олинди. Футболчи 2016 йилги мавсумда олий лигада 22та гол уриб чемпионат тўпурарига айланди. Ўз клуби билан бирга Ўзбекистон чемпиони бўлди, Ўзбекистон кубоги соҳибига айланди ҳамда Осиё чемпионлар лигасида чорак финалга қадар етиб борди.\nТемурхўжа Абдухолиқовга кимлар овоз берганини қуйидаги ҲАВОЛА орқали билиб олиш мумкин.\n"Локомотив" клуби устози МИРКО ЙЕЛИЧИЧ Ўзбекистоннинг 2016 йилдаги "ЭНГ ЯХШИ МУРАББИЙИ" деб топилди. Сербиялик мураббий жамоани Ўзбекистон чемпионлигига олиб келди ва Ўзбекистон кубоги соҳибига айлантирди.\nМирко Йеличичнинг энг яхши бўлишига кимлар хисса қўшди? Қуйидаги ҲАВОЛАда сўровнома натижалар билан танишинг.\nЎЗБЕКИСТОННИНГ 2016 йилдаги "ЭНГ ЯХШИ ФУТБОЛЧИСИ" деб Ўзбекистон терма жамоаси ва Россиянинг "Краснодар" клуби ярим ҳимоячиси ОДИЛ АҲМЕДОВ тан олинди. Футболчи сўровномада 82 балл тўплаб таъқибчиларидан анча илгарилаб кетгани эътиборга молик.\nОдил Аҳмедовга қайси мураббий ёки сардорлар овоз берганини қуйидаги ҲАВОЛАда билиб олиш мумкин.\n"Дўппи" танловига 2014 йилда асос солинган бўлиб, унда Ўзбекистон клубларида фаолият олиб бораётган мураббий ва футболчиларнинг овозлари орқали ғолиб аниқланади. Ўтган йилларда фақат йилнинг энг яхши мураббийи ва энг яхши футболчиси аниқланган бўлса, 2016 йилдан учинчи йўналиш - "Олий лиганинг энг яхши футболчиси" ҳам аниқланиш йўлга қўйилди.\nНима учун бу совринга "Дўппи" деб ном берилгани кўпчиликка қизиқ бўлиши мумкин. Дўппи аввало Ўзбекистоннинг миллий бош кийими ҳисобланади, қолаверса, аксарият вилоятларда футбол тўпини "дўппи" деб аташади. Шу икки жиҳатни инобатга олган ҳолда, совринга шундай ном берилган.\nСайтимизнинг Instagram даги саҳифаси - instagram.com/championat.asia\nКуман Исроил клуби бош мураббийлигидан кетиб, мураббийлик фаолиятини якунлади 2


14:55 / 11.08.2019 41252\nИкки лайнернинг 8400 метр баландликдаги тўқнашуви натижасида 178 нафар инсон ҳалок бўлди. 9 ойдан кейин бўлиб ўтган судда Жуковский ва Сумской устидан суд қарори эълон қилинди. Улар умумий режимда 15 йилдан озодликдан маҳрум этилдилар. Бошқа жавобгар шахслар эса «сувдан қуруқ чиқишган».\nТошкентда меҳмон СССР, ҳамон формадаги Азамат ва Миржалол, ҳет-трик қилган «Олтин тўп» соҳиби — «Пахтакор»-79 хотира ўйинидан галерея\n«Улар бизнинг бир бўлагимиз эдилар» — самарқандлик мухлислар «Пахтакор»-79 жамоасини қандай эслашади?\n«Пахтакор-79»га бағишланган ҳужжатли фильм намойиш қилинди


Лондон ва Парижда кураш мусобақаси ўтказилади. Ўзбекистонда кураш академияси ташкил этилади - xabar.uz\nЛондон ва Парижда кураш мусобақаси ўтказилади....\n08.06.2019 18:27 0 1224\nБухорода ўтказилаётган Баҳовуддин Нақшбанд номидаги мусобақа олдидан ўтказилган матбуот анжуманида кураш федерацияси раисининг биринчи ўринбосари Комил Юсупов бир қатор маълумотларни бериб ўтди.\nКураш - бир битта оила. Бухородаги Баҳоуддин Нақшбанд номидаги мусобақада иштирок этаётган ҳар бир давлат вакиллари ўз юртида курашимизни ривожлантириш учун кўплаб ишларни амалга оширмоқда.\nЖакартада ўтган Осиё ўйинларида кураш бўйича мусобақа ўтказилди ва унинг иштирокчилари орамизда бор. Келажакда Олимпиада дастурига киритилиши учун ҳаракат қиламиз. Ўзбекистон - барча курашчилар учун иккинчи ватан.\nЎзбекистонда ҳар йили учтадан йирик мусобақа ўтказишни режалаштирганмиз. Йил бошида, ўртасида ва охирида. Қатор йиллар Европа, Африка ва Жанубий Америкада мусобақалар ўтказдик. Аммо охирги вақтларда бироз бўшашиб қолган эдик. Энди яна қайта тиклашни режалаштирмоқдамиз. Лондон, Париж ва бошқа шаҳарларда кураш мусобақалари ташкил этилади.\nБухородаги мусобақа эса кураш ривожининг янги босқичи учун бошловчи нуқта бўлиб қолади.\nНасиб қилса келаси йилдан эътиборан кураш академиясини ташкил этамиз. Кураш тактикаси, техникаси ва ҳакамлик бўйича дарс ўтилади. Жаҳоннинг 150 дан ортиқ давлатларида кураш спорт тури ривожланмоқда. Уларнинг ҳар биридан вакиллар таклиф этилади. Бу даргоҳнинг номи академия ёки уинверситет бўлиши мумкин. Ҳозирча бу борада аниқ қарорга келганимиз йўқ.\nБизда ҳозир кураш институти бор. Хоҳловчилар ҳозир ҳам дарс олишлари мумкин. Яқинда икки ҳафталик семинар ташкил этилади.


Қийноққа солинганлар рўйхати узун\n06 июл 2022, Тошкент вақти: 08:08\nБМТ нинг қийноқлар бўйича махсус маърузачиси Тео ван Бовен¸ Ўзбекистондаги қийноқларнинг системик эканини халқаро майдонда очиқлаган эди.\nЎзбекистон қамоқхоналарида маҳбусларни қийноққа солиш амалиёти давом этаётганига оид хабарлар кўпайиб бормоқда.\nШулардан бири Жаслиқ қамоқхонасида жазо муддатини ўтаётган 31 ёшли сиёсий маҳбус Фахриддин Омонтурдиевга нисбатан қийноқлар қўлланилаётгани ҳақидаги маълумотдир.\nФахриддин Омонтурдиев Ўзбекистон конституцион тузумига тажoвуз қилиш ва Ҳизбут-Таҳрир ташкилотига алоқадорликда айбланиб, йигирма йил муддатга озодликдан маҳрум қилинган.\nЎзбекистон қамоқхоналарида сиёсий ва диний мотивлар билан айбланиб қамалган маҳбусларга нисбатан қийноқлар мунтазам давом этаётгани кузатилади.\nФахриддин Омонтурдиев Қашқадарё вилоятининг Деҳқонобод туманига қарашли “Шакарбулоқ” қишлоғида туғилиб ўсган.\n2000 йилнинг ёзида 23 ёшли Фахриддин уйланган. Лекин унинг бахтли кунлари узоққа чўзилмади. Фахриддинни чимилдиқдан тўғри ҳибсхонага олиб кетишди. Уйланганига роппа-роса қирқ кун тўланганида унга “ҳизбчи” тамғаси босилди.\nҒузор туман суди қарорига кўра, Фахриддин Омонтурдиев Ўзбекистон жиноят кодексининг 159-моддаси, яъни Ўзбекистон конституцион тузумига тажoвуз қилиш ва Ҳизбут-Таҳрирга алоқадорликда айбланиб, йигирма йиллик қамоқ жазосига ҳукм қилинди.\nУнинг яқинлари ҳозирда Жаслиқ қамоқхонасида сақланаётган Фахриддин Омонтурдиевга нисбатан қийноқлар қўлланилаётгани хақида хабар қилади.\nФахриддиннинг рафиқаси Мавлуда Юсупованинг матбуотга маълум қилишича, ноябр ойи бошида Жаслиқ қамоқхонасидаги айрим маҳбуслар қийноқларга норозилик сифатида очлик эълон қилишган. Улар орасида бўлган Фахриддин кейинчалик жазо камерасига ташланади.\nЎзбекистон ҳуқуқ ҳимоячилари ташаббус гуруҳи раҳбари Суръат Икромовга кўра, улар Фахриддин Омонтурдиев тақдири билан боғлиқ воқеалардан яхши хабардор.\n- Жаслиқ қамоқхонасида уларга нисбатан қаттиқ тазйиқлар бўлган. 159-модда билан қамалганлардан юзга яқини Жаслиқ қамоқхонасида очлик эълон қилган. Кейинчалик уларнинг ҳаммасини боғлаб¸ оғзига шланка қўйиб¸ қандайдир суюқ овқатларни мажбурий қуйилган. Ҳозир у жазо камерасида сақланмоқда. Фахриддинда жуда қаттиқ қийноққа дучор қилингани натижасида сил касаллиги ва яна бир қанча касалликлар борлигини айтишди. Унинг оғир аҳволда эканини бизга йиғлаб айтиб беришди, - дейди ҳуқуқ ҳимоячиси.\nМаълумотларга кўра, Фахриддин сингари қийноққа учраётган маҳбуслар рўйхати жуда узун.\nСиёсий маҳбус Мамадали Маҳмудов ҳам ушбу рўйхатдагилардар бири. 1999 йилнинг 16 февралида Тошкентда бўлган портлашларга алоқадорликда айбланиб ҳибсга олинган Мамадали Маҳмудов мунтазам қийноққа учраётганлигини айтади «Эрк” партияси бош котиби Отаназар Орипов.\n- Мамадали Маҳмудов жуда қаттиқ қийноқларга учраган¸ жуда кўп азоб чеккан. Унинг ўзи: “Қийноқлардан кўра ўлим афзал”, деб ëзган. Унинг энг катта хизматларидан бири қамоқхонада қийноқлар мавжудлигини биринчилардан бўлиб ошкор этганидир, - дейди Отаназар Орипов.\nЎзбекистондаги “Виждон тутқинларини озод қилиш” қўмитаси раҳбари Баҳодир Намозов эса сиёсий маҳбус Норбой Холжигитов қийноқлар натижасида соғлигидан айрилганлигини айтади.\n- Норбой аканинг аҳволи жуда ëмон. Айтишларича, 40 кило озган. Тишлари тушиб кетиб¸ кўз ожизлиги бошланган. Оëқлари заифлаша бошлаган, - дейди Баҳодир Намозов.\nҲуқуқ фаоли Алишер Кароматовнинг рафиқаси Намуна Кароматова ҳам қамоқ жазосини ўтаётган 40 ёшли турмуш ўртоғига нисбатан қийноқлар қўлланилгани натижасида соғлигидан айрилиб, силга чалингани ҳақида гапиради:\n- Аҳволлари жуда ëмон-да. Мен уни кўрганимда худди уни йўқотиб қўяëтгандан бўлдим. 112 кило чиқар эди. Ҳозир шунақа кичкина бўлиб қолган. Чиқса, 60 кило чиқадими ëки йўқми¸ билмайман, - дейди Намуна Кароматова.\nЯна “Эрк” партияси бош котиби Отаназар Ориповнинг қайд этишича, қарийб ўн йилдан буён қамоқхонада сақланаётган сиёсий маҳбус Муҳаммад Бекжонни тез-тез жазо изоляторига ташлашади ва унга нисбатан мунтазам қийноқлар қўлланилади.\n- Муҳаммад Бекжон кўпдан касал. Аҳволи ëмон. Сил касаллиги унга махсус юқтирилган. Ўзи ўтирганларнинг ичида аҳволи энг ëмони шу бўлса керак, - дейди Орипов.\n“Эзгулик” жамияти раҳбари Васила Иноятовага кўра, сиёсий ва диний мотивлар билан қамалган маҳбусларга нисбатан қийноқлар қўлланилиши ортида ҳукуматнинг аниқ мақсадлари яширинган.\n- Уларга қийноқлар қўлланилишидан мақсад уларнинг бугунги сиëсий тузумга бўлган танқидий қарашларини синдириш¸ уларни руҳан синдириш. Мен буни уларнинг инсон сифатида дунëқарашларни ўзгартиришга қилинаëтган ҳаракат, деб биламан, - дейди Васила Иноятова.\nЎзбекистон қамоқхоналарининг матбуот учун ёпиқ ҳудуд эканлиги кўпчиликка маълум. Шу боис ҳам мамлакат қамоқхоналаридаги аҳвол юзасидан мутасаддилардан маълумот олишнинг имкони йўқ. Аксар ҳолларда¸ Тошкент расмийлари мамлакатда қийноқлар қўлланилишини инкор қилишади.


23 март куни футбол бўйича Жаҳон чемпионатининг саралаш босқичида Ўзбекистон терма жамоаси Сурияга ютқазди.\nАнча суст кечган ўйин якунида пеналти орқали Сурия жамоаси Ўзбекистон дарвозасига тўп киритишга муваффақ бўлди. Ҳисоб 1:0.\n2016 йили ўзбек футболининг коррупцияга ботганини танқид қилган журналистлар УзТВдан ҳайдалган эди\n“Кўраяпмиз биринчи тайм тугар-тугамас футболчиларимиз чарчаб қолди. Тиллари осилиб юра олмай қолди” дейди футболни кузатган Элтуз суҳбатдоши ўзбекистонлик Миркомил.\nУнинг фикрича бутун муаммо ўзбек спорти соҳасини эгаллаган коррупцияда.\nЎтган йили ЎзТВ журналистлари Зафар ва Диëр Имомхўжаевлар ўз кўрсатувларида коррупцияни фош қилишгани учун “Соккер клуб” ва “Футбол шарҳи” кўрсатувлари кўрсатувлари эфирдан олиб ташланган ва уларнинг ўзлари ишдан ҳайдалишганди.\nЎзбек терма жамоасининг 6 йиллик уруш гирдобида қолаётган мамлакат терма жамоасига ютқазиши ўзбек футбол ишқибозларининг чинакам ғазабига сабаб бўлди.\n“Кўрган кўзларим кўр бўлсин! Псих бўлиб, борадиган жойим бориди бормадим! Тфу ҳаммасига, хайф шунча қарор, хайф шунча пул, хайф, хайф….😀” дея ёзди Фейсбук юзери Мирзохид Ботиров.\n“Ўртоқлар мен ўзбекистон ютади деб пул тиккан эдим, буларни оёғида тўп турмайди яна мақтанишади байроқни баланд кўтарамиз деб,ер билан битта қилишди”, дея давом қилдиради норозилик бахсини Равшан Шералиев исмли мухлис.\n“бузоқнинг югургани сомонхонагача!!! Узб.термаси бузоқ ҳам эмас!!!!! югурмайдиямку. Бабаян в отставку!!!!!!!!” дейди ғазаб билан яна бир юзер Акрам Жўрабоев.\nЎФФ президенти Мираброр Усмоновга Очиқ хат ёзган футбол ишқибози ва журналист Бобомурод Абдулла мағлубиятда, жамоа мураббийси Бабаянни айблайди.\nУнинг фикрича мураббийликка нолойиқ шахснинг тайинланиши ўзбек спорти мутасаддиларининг катта хатоси бўлган.\nБошқа спорт ишқибози Миркомил фикрича айб биргина Бабаянда эмас.\n“Бабаян нима қилиб бериши керак, бутун 30 миллионлик мамлакатдан йиғилган футболчиларимизнинг аҳволи шу бўлса?” дейди у.\nЭлтузга берган интервьюсида у мамлакат футболи бир гуруҳ тижоратчи ва коррупционерлар қўлида эканини айтади.\nМиркомилнинг фикрича ўзбек футболи селекционерлари спортчиларни мамлакат ичидан қидириши ва етиштириб чиқариши лозим.\ndata-title="Ўзбек футбол термаси уруш гирдобидаги Сурияга ютқазди" data-description="23 март куни футбол бўйича Жаҳон чемпионатининг саралаш босқичида Ўзбекистон терма жамоаси Сурияга ютқазди. Анча суст кечган ўйин якунида пеналти ..." data-image="https://eltuz.com/wp-content/uploads/2017/03/rasm2412.jpg" data-url="https://eltuz.com/sas/199284/" data-services="facebook,odnoklassniki,twitter,telegram" data-counter="ig">